b'\n_START_ARTICLE_\nDischet\xc4\x83\n_START_SECTION_\nTipurile standard de unit\xc4\x83\xc8\x9bi de dischet\xc4\x83 \xc8\x99i dischete\n_START_PARAGRAPH_\n\xc3\x8en cele ce urmeaz\xc4\x83 sunt prezentate diferitele tipuri de unit\xc4\x83\xc8\x9bi \xc8\x99i de dischete folosite \xc3\xaen calculatoarele mici, modul de functionare a acestora \xc8\x99i modul cum se instaleaz\xc4\x83 \xc8\x99i se \xc3\xaentre\xc8\x9bin acestea._NEWLINE_De\xc8\x99i nu mai sunt utilizate pentru stocare primar\xc4\x83, dischetele sunt \xc3\xaenc\xc4\x83 folosite ca dispozitive de_NEWLINE_instalare \xc8\x99i configurare a sistemului, \xc3\xaen special \xc3\xaen activitatea de depanare. \xc3\x8en sistemele mai vechi,_NEWLINE_care nu suport\xc4\x83 specifica\xc8\x9bia "El Torito" de \xc3\xaenc\xc4\x83rcare de pe CD-ROM, unitatea de dischet\xc4\x83 ofer\xc4\x83_NEWLINE_singura metod\xc4\x83 de \xc3\xaenc\xc4\x83rcare ini\xc8\x9bial\xc4\x83 a unui sistem de operare sau de a rula programe de_NEWLINE_diagnosticare \xc3\xaenc\xc4\x83rcabile. Sistemele mai noi, care suport\xc4\x83 specifica\xc8\x9bia "El Torito" (CD-uri \xc3\xaenc\xc4\x83rcabile)_NEWLINE_nu necesit\xc4\x83 unit\xc4\x83\xc8\x9bi de dischet\xc4\x83, deoarece pot \xc3\xaenc\xc4\x83rca sistemele de operare \xc8\x99i programele de_NEWLINE_diagnosticare direct de pe un CD._NEWLINE_Chiar dac\xc4\x83 \xc3\xaen prezent sunt disponibile dispozitive de stocare de capacitate mai mare \xc8\x99i_NEWLINE_majoritatea sistemelor moderne pot fi \xc3\xaenc\xc4\x83rcate direct de pe discuri CD-ROM, este foarte probabil_NEWLINE_ca unitatea de dischet\xc4\x83 s\xc4\x83 r\xc4\x83m\xc3\xa2n\xc4\x83 ca o component\xc4\x83 \xc3\xaen sisteme pentru \xc3\xaenc\xc4\x83_NEWLINE_mult\xc4\x83 vreme. At\xc3\xa2t unit\xc4\x83\xc8\x9bile de tip "Zip", c\xc3\xa2t \xc8\x99i cele LS-120 (SuperDisk) au e\xc8\x99uat \xc3\xaen tentativa de a \xc3\xaenlocui pe pia\xc8\x9b\xc4\x83 unit\xc4\x83\xc8\x9bile de dischet\xc4\x83 \xc3\xaen noile PC-uri, \xc3\xaens\xc4\x83 exist\xc4\x83 un standard nou, denumit "Mt. Rainier" (Mount Rainier), care \xc3\xaen final va permite unit\xc4\x83\xc8\x9bii CD-RW s\xc4\x83 devin\xc4\x83 \xc3\xaenlocuitor pentru unitatea de dischet\xc4\x83. Anterior standardului Mt. Rainier, unit\xc4\x83\xc8\x9bii CD-RW \xc3\xaei lipsea func\xc8\x9bia de management al defectelor, ca \xc8\x99i suportul nativ pentru sistemul de operare._NEWLINE_Unit\xc4\x83\xc8\x9bile de dischet\xc4\x83 mai sunt utilizate \xc8\x99i pentru recuperarea datelor sau \xc3\xaen opera\xc8\x9biuni judiciare privitoare la calculatoare, \xc3\xaen care este deseori necesar\xc4\x83 recuperarea datelor de pe suporturi de stocare mai vechi. Chiar dac\xc4\x83 eu nu prea folosesc unit\xc4\x83\xc8\x9bile de dischet\xc4\x83 pentru \xc3\xaenregistrarea de informa\xc8\x9bii noi, p\xc4\x83strez \xc3\xaen sisteme \xc8\x99i unit\xc4\x83\xc8\x9bi de 5 1/4 inch \xc8\x99i unit\xc4\x83\xc8\x9bi de 3 1/2 inch, astfel \xc3\xaenc\xc3\xa2t s\xc4\x83 pot citi date de pe suporturi de stocare mai vechi, \xc3\xaen situa\xc8\x9bia unei ac\xc8\x9biuni juridice sau a unei recuper\xc4\x83ri de date.\n_START_SECTION_\nIstoria unit\xc4\x83\xc8\x9bilor de dischet\xc4\x83\n_START_PARAGRAPH_\nAlan Shugart este \xc3\xaen general recunoscut ca inventator al unit\xc4\x83\xc8\x9bii de dischet\xc4\x83, \xc3\xaen 1967, pe c\xc3\xa2nd_NEWLINE_lucra la IBM. De fapt, unul din inginerii principali ai lui Shugart, David Noble, a sugerat suportul_NEWLINE_flexibil (atunci \xc3\xaen diametru de 8 inch) \xc8\x99i c\xc4\x83ma\xc8\x99a protectoare cu o c\xc4\x83ptu\xc8\x99eal\xc4\x83 textil\xc4\x83. Shugart a p\xc4\x83r\xc4\x83sit_NEWLINE_IBM \xc3\xaen 1969, iar \xc3\xaen 1974 compania sa, Shugart Associates, a introdus pe pia\xc8\x9b\xc4\x83 unitatea de_NEWLINE_minidischet\xc4\x83 (5 1/4 inch). Desigur, aceasta a devenit standardul folosit, \xc3\xaen cele din urm\xc4\x83, pentru_NEWLINE_calculatoarele personale, \xc3\xaenlocuind rapid unit\xc4\x83\xc8\x9bile de 8 inch. De asemenea, el a contribuit \xc8\x99i la_NEWLINE_crearea interfe\xc8\x9bei Shugart Associates System Interface (SASI), care a fost ulterior redenumit\xc4\x83 SCSI_NEWLINE_(Small Computer System Interface), c\xc3\xa2nd a fost aprobat\xc4\x83 ca standard ANSI._NEWLINE_Sony a introdus primele unit\xc4\x83\xc8\x9bi \xc8\x99i discuri microfloppy de 3 1/2 inch \xc3\xaen 1983. Prima companie_NEWLINE_important\xc4\x83 care a adoptat unitatea de 3 1/2 inch pentru uz general a fost Hewlett-Packard \xc3\xaen 1984, \xc3\xaen_NEWLINE_sistemul HP-150, care era par\xc8\x9bial compatibil cu un PC. Adoptarea \xc3\xaen domeniu a unit\xc4\x83\xc8\x9bii de 3 1/2 inch_NEWLINE_a fost continuat\xc4\x83 de Apple, care a utilizat-o \xc3\xaen primele sisteme Macintosh \xc3\xaen 1984, \xc8\x99i de IBM, care a_NEWLINE_introdus aceast\xc4\x83 unitate \xc3\xaen prima linie de calculatoare personale lansate pe pia\xc8\x9b\xc4\x83 \xc3\xaen 1986._NEWLINE_Este demn de remarcat c\xc4\x83 toate unit\xc4\x83\xc8\x9bile de dischet\xc4\x83 pentru PC-uri se bazeaz\xc4\x83 \xc3\xaenc\xc4\x83 pe (\xc8\x99i_NEWLINE_majoritatea sunt compatibile cu) modelele originale ale lui Shugart, inclusiv interfe\xc8\x9bele electric\xc4\x83 \xc8\x99i_NEWLINE_de comand\xc4\x83. Fa\xc8\x9b\xc4\x83 de alte componente ale PC-ului, unitatea de dischet\xc4\x83 a suferit foarte pu\xc8\x9bine_NEWLINE_modific\xc4\x83ri \xc3\xaen aceast\xc4\x83 perioad\xc4\x83.\n_START_SECTION_\nInterfe\xc8\x9bele unit\xc4\x83\xc8\x9bii de dischet\xc4\x83\n_START_PARAGRAPH_\nUnit\xc4\x83\xc8\x9bile de dischet\xc4\x83 sunt interfa\xc8\x9bate cu PC-ul \xc3\xaen mai multe moduri. Cea mai mare parte dintre_NEWLINE_ele folosesc interfa\xc8\x9ba tradi\xc8\x9bional\xc4\x83 a controllerului pentru unitatea de dischet\xc4\x83, care este analizat\xc4\x83 \xc3\xaen_NEWLINE_acest capitol, \xc3\xaens\xc4\x83 \xc3\xaen prezent exist\xc4\x83 \xc8\x99i modele care folosesc interfa\xc8\x9ba USB. \xc3\x8entruc\xc3\xa2t controllerul_NEWLINE_tradi\xc8\x9bional al unit\xc4\x83\xc8\x9bii de dischet\xc4\x83 nu lucreaz\xc4\x83 dec\xc3\xa2t intern, toate unit\xc4\x83\xc8\x9bile externe se conecteaz\xc4\x83 la_NEWLINE_calculator prin USB sau prin alte tipuri diferite de interfa\xc8\x9b\xc4\x83. Chiar \xc8\x99i unit\xc4\x83\xc8\x9bile USB sau celelalte_NEWLINE_modele de unit\xc4\x83\xc8\x9bi includ adesea o unitate standard de dischet\xc4\x83 \xc3\xaen interiorul unei casete externe_NEWLINE_\xc3\xaempreun\xc4\x83 cu un convertor USB-la-interfa\xc8\x9ba unui controller de dischet\xc4\x83. Sistemele mai noi, care nu_NEWLINE_mai mo\xc8\x99tenesc componente vechi, nu includ nici un controller tradi\xc8\x9bional de dischet\xc4\x83 \xc8\x99i utilizeaz\xc4\x83 de_NEWLINE_obicei USB ca interfa\xc8\x9b\xc4\x83 pentru unitatea de dischet\xc4\x83. Au fost realizate \xc8\x99i unit\xc4\x83\xc8\x9bi cu interfe\xc8\x9be FireWire_NEWLINE_(IEEE-1394) sau chiar paralele. Pentru a afla mai multe informa\xc8\x9bii despre USB sau despre portul_NEWLINE_paralel, citi\xc8\x9bi capitolul 17, \xe2\x80\x9eInterfe\xc8\x9bele I/O de la serial\xc4\x83 \xc8\x99i paralel\xc4\x83 la IEEE-1394 \xc8\x99i USB\xe2\x80\x9c.\n_START_SECTION_\nComponentele unit\xc4\x83\xc8\x9bii\n_START_PARAGRAPH_\nToate unit\xc4\x83\xc8\x9bile de dischet\xc4\x83, indiferent de tip, au c\xc3\xa2teva componente de baz\xc4\x83 comune. Pentru_NEWLINE_instalarea \xc8\x99i \xc3\xaentre\xc8\x9binerea corespunz\xc4\x83toare a unit\xc4\x83\xc8\x9bilor de disc, trebuie s\xc4\x83 pute\xc8\x9bi identifica aceste componente \xc8\x99i s\xc4\x83 \xc3\xaen\xc8\x9belege\xc8\x9bi func\xc8\x9biile lor._NEWLINE_Capetele de citire/scriere O unitate de dischet\xc4\x83 are de obicei dou\xc4\x83 capete de citire/scriere \xe2\x80\x93 c\xc3\xa2te unul pentru fiecare fa\xc8\x9b\xc4\x83 de disc, ambele capete fiind folosite pentru scriere \xc8\x99i citire pe fe\xc8\x9bele respective ale discului. C\xc3\xa2ndva, erau disponibile pentru sistemele PC unit\xc4\x83\xc8\x9bi cu o fa\xc8\x9b\xc4\x83 (modelul original de PC avea asemenea unit\xc4\x83\xc8\x9bi) dar, \xc3\xaen prezent, unit\xc4\x83\xc8\x9bile cu o fa\xc8\x9b\xc4\x83 sunt o umbr\xc4\x83 a trecutului._NEWLINE_Not\xc4\x83._NEWLINE_Primul cap al unei unit\xc4\x83\xc8\x9bi de dischet\xc4\x83 (capul 0) este cel inferior. De fapt,_NEWLINE_unit\xc4\x83\xc8\x9bile cu o fa\xc8\x9b\xc4\x83 foloseau numai capul inferior; capul superior era \xc3\xaenlocuit de un suport din fetru. Capul superior (capul 1) nu se afl\xc4\x83 chiar deasupra celui inferior (capul 0): capul superior este situat cu patru sau opt piste mai spre interior dec\xc3\xa2t capul inferior, \xc3\xaen func\xc8\x9bie de tipul de unitate. Mecanismul capului este ac\xc8\x9bionat de un motor numit dispozitiv de ac\xc8\x9bionare a capului. Capetele se pot deplasa spre interior \xc8\x99i spre exterior pe deasupra suprafe\xc8\x9bei discului, pe o traiectorie dreapt\xc4\x83, pentru a se plasa deasupra diverselor piste. \xc3\x8entr-o unitate de dischet\xc4\x83, capetele se mi\xc8\x99c\xc4\x83 \xc3\xaen\xc4\x83untru \xc8\x99i \xc3\xaen afar\xc4\x83 tangen\xc8\x9bial fa\xc8\x9b\xc4\x83 de pistele pe care le \xc3\xaenregistreaz\xc4\x83 pe disc. Acesta este un aspect diferit fa\xc8\x9b\xc4\x83 de hard-discuri, la care capetele se deplaseaz\xc4\x83 pe un bra\xc8\x9b rotativ similar cu bra\xc8\x9bul de sunet al unui aparat de \xc3\xaenregistrare (record player). Deoarece capul superior \xc8\x99i cel inferior sunt montate pe acela\xc8\x99i cadru sau mecanism, ele se deplaseaz\xc4\x83 solidar \xc8\x99i nu se pot mi\xc8\x99ca independent unul de altul._NEWLINE_Capetele superior \xc8\x99i inferior definesc fiecare \xc3\xaen parte pistele de pe p\xc4\x83r\xc8\x9bile respective ale suportului de disc, \xc3\xaen vreme ce la orice pozi\xc8\x9bie a capetelor, pistele situate simultan \xc3\xaentre capetele superior \xc8\x99i inferior formeaz\xc4\x83 un cilindru. Cea mai mare parte a dischetelor sunt \xc3\xaenregistrate cu c\xc3\xa2te 80 de piste pe fiecare fa\xc8\x9b\xc4\x83 (160 de piste \xc3\xaen total), ceea ce \xc3\xaenseamn\xc4\x83 c\xc4\x83 exist\xc4\x83 80 de cilindri._NEWLINE_Capetele sunt realizate din feroaliaje moi care \xc3\xaencorporeaz\xc4\x83 bobine electromagnetice. Fiecare_NEWLINE_cap este un model mixt, cu un cap de citire/scriere situat central, \xc3\xaentre dou\xc4\x83 capete de \xc8\x99tergere_NEWLINE_tunel, \xc3\xaen acela\xc8\x99i ansamblu fizic._NEWLINE_Unit\xc4\x83\xc8\x9bile de dischet\xc4\x83 folosesc o metod\xc4\x83 de \xc3\xaenregistrare numit\xc4\x83 \xc8\x99tergere tunel (tunnel erasure). \xc3\x8en timp ce unitatea scrie pe o pist\xc4\x83, capetele de \xc8\x99tergere tunel din urma sa \xc8\x99terg marginile exterioare ale pistei, astfel \xc3\xaenc\xc3\xa2t marginile sale sunt mai precis conturate. Capetele for\xc8\x9beaz\xc4\x83 datele de pe fiecare pist\xc4\x83 s\xc4\x83 se \xc3\xaencadreze \xc3\xaentr-un \xe2\x80\x9etunel\xe2\x80\x9c de o l\xc4\x83\xc8\x9bime specific\xc4\x83. Acest proces \xc3\xaempiedic\xc4\x83 semnalul de pe o pist\xc4\x83 s\xc4\x83 fie confundat cu semnalele de pe pistele adiacente, ceea ce s-ar \xc3\xaent\xc3\xa2mpla dac\xc4\x83 semnalul ar fi l\xc4\x83sat s\xc4\x83 se \xe2\x80\x9er\xc4\x83sfire\xe2\x80\x9c de fiecare parte. Alinierea reprezint\xc4\x83 a\xc8\x99ezarea capetelor \xc3\xaen raport cu pistele pe care trebuie s\xc4\x83 le scrie \xc8\x99i s\xc4\x83 le citeasc\xc4\x83. Alinierea capetelor poate fi verificat\xc4\x83 numai prin confruntare cu un anumit disc standard de referin\xc8\x9b\xc4\x83, \xc3\xaenregistrat de c\xc4\x83tre o unitate perfect aliniat\xc4\x83. Exist\xc4\x83 discuri de asemenea tip \xc8\x99i pute\xc8\x9bi folosi unul pentru a verifica alinierea unit\xc4\x83\xc8\x9bii dumneavoastr\xc4\x83. Totu\xc8\x99i, aceast\xc4\x83 verificare nu este practic\xc4\x83 pentru utilizatorul final, deoarece un disc calibrat de aliniere poate costa mai mult dec\xc3\xa2t o unitate nou\xc4\x83._NEWLINE_Cele dou\xc4\x83 capete ale unit\xc4\x83\xc8\x9bii de dischet\xc4\x83 sunt prev\xc4\x83zute cu arcuri care str\xc3\xa2ng fizic discul cu o_NEWLINE_presiune mic\xc4\x83, ceea ce \xc3\xaenseamn\xc4\x83 c\xc4\x83 \xc3\xaen timpul citirii \xc8\x99i scrierii sunt \xc3\xaen contact direct cu suprafa\xc8\x9ba discului atunci c\xc3\xa2nd citesc \xc8\x99i scriu pe disc. Deoarece unit\xc4\x83\xc8\x9bile de dischet\xc4\x83 se \xc3\xaenv\xc3\xa2rt numai la 300 sau 360 rpm, aceast\xc4\x83 presiune nu pune probleme deosebite de frecare. Unele discuri mai noi au o acoperire special\xc4\x83 cu teflon sau al\xc8\x9bi compu\xc8\x99i, pentru a reduce \xc8\x99i mai mult frecarea \xc8\x99i a permite discului s\xc4\x83 alunece mai u\xc8\x99or pe sub capete. Din cauza contactului dintre capete \xc8\x99i disc, \xc3\xaen cele din urm\xc4\x83 se formeaz\xc4\x83 pe capete o acumulare de material magnetic de pe disc. Acumularea trebuie \xc3\xaenl\xc4\x83turat\xc4\x83 periodic de pe capete, ca parte a programului normal de \xc3\xaentre\xc8\x9binere sau verificare. Cea mai mare parte a produc\xc4\x83torilor recomand\xc4\x83 \xc8\x99tergerea capetelor dup\xc4\x83 fiecare 40 de ore de func\xc8\x9bionare a unit\xc4\x83\xc8\x9bii, care \xe2\x80\x93 lu\xc3\xa2nd \xc3\xaen considerare frecven\xc8\x9ba redus\xc4\x83 de utilizare a acestor unit\xc4\x83\xc8\x9bi \xc3\xaen prezent \xe2\x80\x93 ar putea fi o durat\xc4\x83 de via\xc8\x9b\xc4\x83._NEWLINE_Pentru a citi \xc8\x99i a scrie corect pe disc, capetele trebuie s\xc4\x83 fie \xc3\xaen contact direct cu suportul_NEWLINE_magnetic. Particule foarte mici de oxid desprins, praf, impurit\xc4\x83\xc8\x9bi, fum, amprente sau fire de p\xc4\x83r pot pricinui probleme la citirea \xc8\x99i scrierea pe disc. Testele produc\xc4\x83torilor de unit\xc4\x83\xc8\x9bi \xc8\x99i de dischete au stabilit c\xc4\x83 un spa\xc8\x9biu de numai 0,000032 inch (32 milionimi de inch) \xc3\xaentre capete \xc8\x99i suport poate cauza erori de scriere/citire. De aceea este important ca dischetele s\xc4\x83 fie manipulate cu aten\xc8\x9bie \xc8\x99i s\xc4\x83 se evite atingerea sau contaminarea \xc3\xaen orice fel a suprafe\xc8\x9bei suportului discului. Pentru dischetele de 3 1/2 inch, c\xc4\x83ma\xc8\x99a rigid\xc4\x83 \xc8\x99i trapa de protec\xc8\x9bie pentru fereastra de acces a capului sunt foarte efective pentru prevenirea problemelor legate de contaminare._NEWLINE_Dischetele de 5 1/4 inch nu au aceste elemente protectoare, acesta fiind unul din motivele pentru care au ie\xc8\x99it din uz. Ele trebuie manevrate cu \xc8\x99i mai mult\xc4\x83 aten\xc8\x9bie.\n_START_SECTION_\nDispozitivul de ac\xc8\x9bionare a capului\n_START_PARAGRAPH_\n\xc3\x8entr-o unitate de dischet\xc4\x83, dispozitivul de ac\xc8\x9bionare a capului este cel care deplaseaz\xc4\x83 capetele de-a_NEWLINE_lungul discului \xc8\x99i este condus de un tip special de motor, un motor pas cu pas (stepper motor), care se mi\xc8\x99c\xc4\x83 \xc3\xaen ambele direc\xc8\x9bii cu un increment numit pas (a se vedea figura 11.4). Acest tip de motor nu se rote\xc8\x99te continuu; se rote\xc8\x99te o anumit\xc4\x83 distan\xc8\x9b\xc4\x83 exact\xc4\x83 \xc8\x99i se opre\xc8\x99te. Motoarele pas cu pas nu pot lua o infinitate de pozi\xc8\x9bii; ele se deplaseaz\xc4\x83 \xc3\xaen incremente fixe (sau detente), \xc8\x99i trebuie s\xc4\x83 se opreasc\xc4\x83 la o anumit\xc4\x83 pozi\xc8\x9bie de detent\xc4\x83. Este o solu\xc8\x9bie ideal\xc4\x83 pentru unit\xc4\x83\xc8\x9bile de disc, pentru c\xc4\x83 localizarea fiec\xc4\x83rei piste pe disc este determinat\xc4\x83 de unul sau mai multe incremente ale mi\xc8\x99c\xc4\x83rii motorului. Controllerul de dischet\xc4\x83 poate comanda motorul s\xc4\x83 se pozi\xc8\x9bioneze la orice increment din raza de ac\xc8\x9biune a cursei sale. Pentru a pozi\xc8\x9biona capetele la cilindrul 25, de exemplu, controllerul comand\xc4\x83 motorului s\xc4\x83 treac\xc4\x83 pe a 25-a pozi\xc8\x9bie de detent\xc4\x83 sau pas \xc3\xaencep\xc3\xa2nd de la cilindrul 0._NEWLINE_Motorul pas cu pas poate fi legat de cadrul capetelor \xc3\xaen dou\xc4\x83 moduri. \xc3\x8en primul mod, leg\xc4\x83tura_NEWLINE_este o spiral\xc4\x83 din band\xc4\x83 o\xc8\x9belit\xc4\x83. Banda se \xc3\xaenf\xc4\x83\xc8\x99oar\xc4\x83 \xc8\x99i se desf\xc4\x83\xc8\x99oar\xc4\x83 de pe rotorul motorului pas cu_NEWLINE_pas, transform\xc3\xa2nd mi\xc8\x99carea de rota\xc8\x9bie \xc3\xaen mi\xc8\x99care liniar\xc4\x83. Alte unit\xc4\x83\xc8\x9bi folosesc \xc3\xaen locul benzii un_NEWLINE_angrenaj cu melc \xc8\x99i roat\xc4\x83 melcat\xc4\x83. \xc3\x8en acest tip de unitate, ansamblul capului se sprijin\xc4\x83 pe \xc8\x99urubul_NEWLINE_f\xc4\x83r\xc4\x83 sf\xc3\xa2r\xc8\x99it care este antrenat chiar de axul motorului pas cu pas. Deoarece aceast\xc4\x83 combina\xc8\x9bie este_NEWLINE_mai compact\xc4\x83, \xc3\xaen unit\xc4\x83\xc8\x9bile mai mici, de 3 1/2 inch, se g\xc4\x83sesc dispozitive de ac\xc8\x9bionare cu melc._NEWLINE_Cea mai mare parte a motoarelor pas cu pas folosite \xc3\xaen unit\xc4\x83\xc8\x9bile de dischet\xc4\x83 se pot deplasa \xc3\xaen_NEWLINE_incremente specifice ce aflate \xc3\xaen corela\xc8\x9bie cu spa\xc8\x9bierea pistelor pe disc. Unit\xc4\x83\xc8\x9bile mai vechi, de 48 de_NEWLINE_piste pe inch (TPI) aveau un motor care s\xc4\x83rea \xc3\xaen incremente de 3,6. Aceasta \xc3\xaenseamn\xc4\x83 c\xc4\x83 fiecare_NEWLINE_rota\xc8\x9bie de 3,6 a motorului pas cu pas deplaseaz\xc4\x83 capetele de la o pist\xc4\x83 la urm\xc4\x83toarea. Cele mai multe_NEWLINE_unit\xc4\x83\xc8\x9bi de 96 sau 135 TPI au un motor pas cu pas care se mi\xc8\x99c\xc4\x83 \xc3\xaen incremente de 1,8, exact_NEWLINE_jum\xc4\x83tatea pasului folosit de unit\xc4\x83\xc8\x9bile de 48 TPI. Uneori g\xc4\x83si\xc8\x9bi aceast\xc4\x83 informa\xc8\x9bie imprimat\xc4\x83 chiar_NEWLINE_pe motorul pas cu pas, ceea ce v\xc4\x83 folose\xc8\x99te c\xc3\xa2nd \xc3\xaencerca\xc8\x9bi s\xc4\x83 descoperi\xc8\x9bi ce fel de unitate ave\xc8\x9bi._NEWLINE_Unit\xc4\x83\xc8\x9bile de 5 1/4 inch, de 360 KB, erau singurele care foloseau un motor cu pas de 3,6; toate_NEWLINE_celelalte tipuri de unit\xc4\x83\xc8\x9bi folosesc \xc3\xaen mod normal un motor de 1,8. Pentru cea mai mare parte a_NEWLINE_unit\xc4\x83\xc8\x9bilor, motorul pas cu pas este un mic obiect cilindric, plasat \xc3\xaentr-un col\xc8\x9b al unit\xc4\x83\xc8\x9bii._NEWLINE_\xc3\x8en mod normal, durata cursei unui motor pas cu pas este de 1/5 secunde \xe2\x80\x93 aproximativ 200 ms._NEWLINE_\xc3\x8en medie, o jum\xc4\x83tate de curs\xc4\x83 dureaz\xc4\x83 100 ms, iar o treime de curs\xc4\x83 dureaz\xc4\x83 66 ms. Durata unei_NEWLINE_jum\xc4\x83t\xc4\x83\xc8\x9bi sau a unei treimi de curs\xc4\x83 a mecanismului de ac\xc8\x9bionare a capului este folosit\xc4\x83 adesea_NEWLINE_pentru a determina timpul mediu de acces raportat al unei unit\xc4\x83\xc8\x9bi de disc. Timpul mediu de acces_NEWLINE_este durata normal\xc4\x83 a deplas\xc4\x83rii capetelor de la o pist\xc4\x83 oarecare la alta.\n_START_SECTION_\nMotorul de antrenare\n_START_PARAGRAPH_\nMotorul de antrenare este dispozitivul care rote\xc8\x99te discul. Viteza normal\xc4\x83 de rota\xc8\x9bie este fie de_NEWLINE_300, fie de 360 rpm, \xc3\xaen func\xc8\x9bie de tipul de unitate. Unitatea de 5 1/4 inch de densitate mare (HD)_NEWLINE_este singura care se rote\xc8\x99te la 360 rpm; toate celelalte, incluz\xc3\xa2nd unit\xc4\x83\xc8\x9bile de 5 1/4 inch cu dubl\xc4\x83_NEWLINE_densitate (DD), 3 1/2 inch DD, 3 1/2 inch HD \xc8\x99i 3 1/2 inch cu densitate foarte mare (ED), se_NEWLINE_rotesc la 300 rpm. Aceasta este o vitez\xc4\x83 destul de mic\xc4\x83 fa\xc8\x9b\xc4\x83 de o unitate de hard-disc, ceea ce ne_NEWLINE_ajut\xc4\x83 s\xc4\x83 \xc3\xaen\xc8\x9belegem de ce unit\xc4\x83\xc8\x9bile de dischet\xc4\x83 au rate de transfer mult mai mici. Totu\xc8\x99i, aceast\xc4\x83_NEWLINE_vitez\xc4\x83 sc\xc4\x83zut\xc4\x83 permite capetelor unit\xc4\x83\xc8\x9bii s\xc4\x83 fie \xc3\xaen contact fizic cu discul \xc3\xaen rota\xc8\x9bie f\xc4\x83r\xc4\x83 a pricinui_NEWLINE_defec\xc8\x9biuni prin frecare._NEWLINE_Cele mai multe dintre primele modele de unit\xc4\x83\xc8\x9bi foloseau un mecanism prin care motorul de_NEWLINE_antrenare rotea axul discului printr-o curea de transmisie, dar toate unit\xc4\x83\xc8\x9bile moderne folosesc un_NEWLINE_sistem de antrenare direct, f\xc4\x83r\xc4\x83 curele de transmisie. Sistemele de antrenare directe sunt mai fiabile_NEWLINE_\xc8\x99i mai ieftin de fabricat, dar \xc8\x99i mai mici \xc3\xaen dimensiuni. Primele sisteme bazate pe curele de transmisie_NEWLINE_aveau mai mult\xc4\x83 putere de torsiune disponibil\xc4\x83 pentru a roti un disc mai aderent, datorit\xc4\x83_NEWLINE_factorului de multiplicare a for\xc8\x9bei introdus de curea. Pe de alt\xc4\x83 parte, cele mai multe dintre unit\xc4\x83\xc8\x9bile_NEWLINE_noi cu antrenare direct\xc4\x83 utilizeaz\xc4\x83 o facilitate automat\xc4\x83 de compensare a puterii de torsiune, care_NEWLINE_men\xc8\x9bine viteza de rota\xc8\x9bie la 300 sau 360 rpm \xc8\x99i ofer\xc4\x83 o putere de torsiune mai mare pentru discuri_NEWLINE_mai aderente, respectiv mai mic\xc4\x83 pentru cele mai alunecoase. \xc3\x8en ciuda compens\xc4\x83rii a diferite valori_NEWLINE_de fric\xc8\x9biune, aceast\xc4\x83 combina\xc8\x9bie elimin\xc4\x83 necesitatea de a ajusta viteza de rota\xc8\x9bie a unit\xc4\x83\xc8\x9bii \xe2\x80\x93 o_NEWLINE_opera\xc8\x9bie necesar\xc4\x83 frecvent la unit\xc4\x83\xc8\x9bile mai vechi.\n_START_SECTION_\nPl\xc4\x83cile cu circuite\n_START_PARAGRAPH_\nO unitate de disc are \xc3\xaentotdeauna una sau mai multe pl\xc4\x83ci logice, care con\xc8\x9bin circuitele_NEWLINE_electronice pentru controlul dispozitivului de ac\xc8\x9bionare a capului, al capetelor de citire/scriere, al_NEWLINE_motorului de antrenare, al senzorilor de disc \xc8\x99i al altor componente ale unit\xc4\x83\xc8\x9bii. Placa logic\xc4\x83_NEWLINE_implementeaz\xc4\x83 interfa\xc8\x9ba unit\xc4\x83\xc8\x9bii cu placa de controller din sistem._NEWLINE_Interfa\xc8\x9ba standard folosit\xc4\x83 de toate unit\xc4\x83\xc8\x9bile de dischet\xc4\x83 pentru PC-uri este SA-400 de la_NEWLINE_Shugart Associates, care a fost inventat\xc4\x83 \xc3\xaen anii \'70 \xc8\x99i se bazeaz\xc4\x83 pe cipul controller NEC 765. Toate_NEWLINE_controllerele moderne de dischet\xc4\x83 con\xc8\x9bin circuite compatibile cu cipul original NEC 765. Aceast\xc4\x83_NEWLINE_interfa\xc8\x9b\xc4\x83 standard industrial este motivul pentru care pute\xc8\x9bi cump\xc4\x83ra unit\xc4\x83\xc8\x9bi de la aproape orice_NEWLINE_produc\xc4\x83tor, iar acestea vor fi compatibile.\n_START_SECTION_\nPlaca frontal\xc4\x83\n_START_PARAGRAPH_\nPlaca frontal\xc4\x83, sau masca, este piesa din plastic ce alc\xc4\x83tuie\xc8\x99te partea din fa\xc8\x9b\xc4\x83 a unit\xc4\x83\xc8\x9bii. Aceste_NEWLINE_piese, de obicei demontabile, sunt disponibile \xc3\xaen mai multe forme \xc8\x99i culori._NEWLINE_Majoritatea produc\xc4\x83torilor de unit\xc4\x83\xc8\x9bi de dischet\xc4\x83 ofer\xc4\x83 unit\xc4\x83\xc8\x9bi cu pl\xc4\x83ci frontale potrivite_NEWLINE_colorate \xc3\xaen gri, bej sau negru \xc8\x99i cu op\xc8\x9biunea de a alege ledurile de activitate de culoare ro\xc8\x99ie, verde_NEWLINE_sau galben\xc4\x83. Acesta permite unui realizator de sisteme s\xc4\x83 adapteze mai bine unitatea la carcas\xc4\x83 din_NEWLINE_punct de vedere estetic pentru a ob\xc8\x9bine un aspect integrat, dintr-o bucat\xc4\x83 \xc8\x99i mai profesional.\n_START_SECTION_\nConectoarele\n_START_PARAGRAPH_\nAproape toate unit\xc4\x83\xc8\x9bile de dischet\xc4\x83 au dou\xc4\x83 conectoare \xe2\x80\x93 unul pentru alimentarea cu curentul_NEWLINE_necesar func\xc8\x9bion\xc4\x83rii unit\xc4\x83\xc8\x9bii, iar cel\xc4\x83lalt pentru transmiterea semnalelor de control \xc8\x99i de date c\xc4\x83tre \xc8\x99i de la unitate. Aceste conectoare sunt destul de standardizate \xc3\xaen industria calculatoarelor. Pentru alimentare se folose\xc8\x99te un conector cu patru pini \xc3\xaen linie (numit Mate-N-Lock de c\xc4\x83tre AMP), \xc3\xaen format mare sau mic, iar pentru semnalele de control \xc8\x99i de date se folose\xc8\x99te un conector cu 34 de pini, model de margine sau cap cu pini. Unit\xc4\x83\xc8\x9bile de 5 1/4 inch folosesc de obicei conectorul de alimentare format mare \xc8\x99i conectorul de margine cu 34 de pini, pe c\xc3\xa2nd unit\xc4\x83\xc8\x9bile de 3 1/2 inch folosesc versiunea mic\xc4\x83 a conectorului de alimentare \xc8\x99i conectorul logic cap cu 34 de pini._NEWLINE_At\xc3\xa2t conectoarele model mare, c\xc3\xa2t \xc8\x99i cele model mic ale sursei de alimentare sunt de tip mam\xc4\x83._NEWLINE_Ele se ata\xc8\x99eaz\xc4\x83 la conectorul tat\xc4\x83, care este fixat pe unitate. Re\xc8\x9bine\xc8\x9bi c\xc4\x83 atribuirile pin-la-semnal din conectorul mic sunt opuse celor din conectorul mare. O problem\xc4\x83 curent\xc4\x83 la modernizarea sistemelor vechi cu unit\xc4\x83\xc8\x9bi de 3 1/2 inch, sau \xc3\xaen unele cazuri la ad\xc4\x83ugarea celei de a doua unit\xc4\x83\xc8\x9bi la sistemele mai noi, este aceea c\xc4\x83 sursa de alimentare are cel mult un conector de alimentare model mic (cel utilizat de unit\xc4\x83\xc8\x9bile mai mici). Pe pia\xc8\x9b\xc4\x83 exist\xc4\x83 cabluri de adaptare care leag\xc4\x83 conectoarele de alimentare model mare la cele model normal folosite la majoritatea unit\xc4\x83\xc8\x9bilor de 3 1/2 inch._NEWLINE_Cea mai mare parte a PC-urilor standard folosesc unit\xc4\x83\xc8\x9bi de 3 1/2 inch cu conector de semnal cu_NEWLINE_34 de pini \xc8\x99i conector de alimentare model mic, separat. Pentru sistemele mai vechi, mul\xc8\x9bi_NEWLINE_produc\xc4\x83tori de unit\xc4\x83\xc8\x9bi v\xc3\xa2nd \xc8\x99i unit\xc4\x83\xc8\x9bi de 3 1/2 inch instalate \xc3\xaentr-un cadru de montaj de 5 1/4 inch, cu un adaptor \xc3\xaencorporat special, care permite folosirea modelului mare de conector de_NEWLINE_alimentare \xc8\x99i a conectoarelor de semnal model de margine, standard._NEWLINE_Sunt disponibile \xc8\x99i unit\xc4\x83\xc8\x9bi de_NEWLINE_dischet\xc4\x83 externe cu interfe\xc8\x9be USB, Firewire sau chiar paralele.\n_START_SECTION_\nCablul controlerului unit\xc4\x83\xc8\x9bii de dischet\xc4\x83\n_START_PARAGRAPH_\nConectorul cu 34 de pini al unei unit\xc4\x83\xc8\x9bi de dischet\xc4\x83 are fie forma unui conector de margine (la_NEWLINE_unit\xc4\x83\xc8\x9bile de 5 1/4 inch), fie a unui conector cu pini (la unit\xc4\x83\xc8\x9bile de 3 1/2 inch). Cablul utilizat pentru conectarea unit\xc4\x83\xc8\x9bii de dischet\xc4\x83 la controlerul de pe placa de baz\xc4\x83 este destul de ciudat. Pentru a permite diverse configura\xc8\x9bii de unit\xc4\x83\xc8\x9bi, cablul dispune, de obicei, de 5 conectoare \xe2\x80\x93 dou\xc4\x83 de margine, dou\xc4\x83 cu pini pentru conectarea unit\xc4\x83\xc8\x9bilor, \xc8\x99i un conector cu pini pentru conectarea la controler. Cablul are conectoare redundante pentru fiecare din cele dou\xc4\x83 unit\xc4\x83\xc8\x9bi (A \xc8\x99i B) acceptate de controlerul de dischet\xc4\x83 standard, deci se poate instala orice combina\xc8\x9bie de unit\xc4\x83\xc8\x9bi de 5 1/4 inch \xc8\x99i 3 1/2 inch._NEWLINE_Pe l\xc3\xa2ng\xc4\x83 conectoare, \xc3\xaen cele mai multe dintre sisteme cablul are o \xc3\xaencruci\xc8\x99are special\xc4\x83 care_NEWLINE_inverseaz\xc4\x83 semnalele firelor de la 10 la 16. Acestea sunt firele ce transmit semnalele \xe2\x80\x9eselectare_NEWLINE_unitate\xe2\x80\x9c (Drive Select sau DS) \xc8\x99i \xe2\x80\x9eactivare motor\xe2\x80\x9c (Motor Enable) pentru fiecare din cele dou\xc4\x83_NEWLINE_unit\xc4\x83\xc8\x9bi. Unit\xc4\x83\xc8\x9bile de dischet\xc4\x83 au jumpere DS care permit selectarea numelui unei anumite unit\xc4\x83\xc8\x9bi, \xc3\xaen spe\xc8\x9b\xc4\x83 A sau B. \xc3\x8encruci\xc8\x99area firelor din cablu elimin\xc4\x83 necesitatea de ajustare a acestora. C\xc3\xa2nd \xc3\xaentr-un sistem se instaleaz\xc4\x83 dou\xc4\x83 unit\xc4\x83\xc8\x9bi de dischet\xc4\x83 (rareori), cablul comut\xc4\x83 electric configurarea DS a unit\xc4\x83\xc8\x9bii care este conectat\xc4\x83 dup\xc4\x83 punctul \xc3\xaencruci\xc8\x99\xc4\x83rii. Astfel, o unitate setat\xc4\x83 fizic pe a doua pozi\xc8\x9bie DS (B) \xc3\xaei apare controlerului ca fiind setat\xc4\x83 pe prima pozi\xc8\x9bie DS (A) \xc8\x99i viceversa. Adoptarea acestui cablu a f\xc4\x83cut posibil\xc4\x83 utilizarea unei singure configur\xc4\x83ri standard a jumperului pentru toate unit\xc4\x83\xc8\x9bile de dischet\xc4\x83, indiferent dac\xc4\x83 \xc3\xaentr-un calculator sunt de instalat una sau dou\xc4\x83 unit\xc4\x83\xc8\x9bi. Pentru o singur\xc4\x83 unitate de dischet\xc4\x83 se folose\xc8\x99te conectorul de dup\xc4\x83 \xc3\xaencruci\xc8\x99are, ceea ce va face ca unitatea s\xc4\x83 fie recunoscut\xc4\x83 ca av\xc3\xa2nd numele A.\n_START_SECTION_\nSpecifica\xc8\x9biile fizice \xc8\x99i func\xc8\x9bionarea unit\xc4\x83\xc8\x9bilor de dischet\xc4\x83\n_START_PARAGRAPH_\nO parte a PC-urilor v\xc3\xa2ndute \xc3\xaen prezent mai sunt echipate cu unit\xc4\x83\xc8\x9bi de 3 1/2 inch de_NEWLINE_1,44 MB. \xc3\x8en situa\xc8\x9bii mai rare a\xc8\x9bi putea \xc3\xaent\xc3\xa2lni un sistem mai vechi, care are o unitate de 5 1/4 inch de 1,2MB\xc3\xaen locul unit\xc4\x83\xc8\x9bii de 3 1/2 inch sau \xc3\xaen apropierea acesteia. Mai sunt \xc8\x99i sisteme PC care au unit\xc4\x83\xc8\x9bi de 2,88 MB de 3 1/2 inch, care pot citi \xc8\x99i scrie \xc8\x99i dischete de 1,44 MB. Tipurile mai vechi de unit\xc4\x83\xc8\x9bi, de 5 1/4 inch de 360 KB \xc8\x99i de 3 1/2 inch de 720 KB, sunt perimate, \xc8\x99i se mai \xc3\xaent\xc3\xa2lnesc numai rareori._NEWLINE_Func\xc8\x9bionarea fizic\xc4\x83 a unei unit\xc4\x83\xc8\x9bi de dischet\xc4\x83 este destul de simplu de descris. Discul se rote\xc8\x99te \xc3\xaen unitate, fie la 300 rpm, fie la 360 rpm. Cea mai mare parte a unit\xc4\x83\xc8\x9bilor se \xc3\xaenv\xc3\xa2rt la 300 rpm; numai unit\xc4\x83\xc8\x9bile de 5 1/4 inch \xc8\x99i 1,2 MB se \xc3\xaenv\xc3\xa2rt la 360 rpm. Discul afl\xc3\xa2ndu-se \xc3\xaen rota\xc8\x9bie, capetele se pot deplasa spre interior \xc8\x99i spre exterior cam 1 inch \xc8\x99i pot scrie 80 de piste. Pistele sunt scrise pe ambele fe\xc8\x9be ale discului \xc8\x99i de aceea sunt numite uneori cilindri. Un cilindru include pistele de pe fa\xc8\x9ba superioar\xc4\x83 \xc8\x99i de pe fa\xc8\x9ba inferioar\xc4\x83 a discului. Capetele \xc3\xaenregistreaz\xc4\x83 folosind o procedur\xc4\x83 de \xc8\x99tergere tunel, care scrie o pist\xc4\x83 de o anumit\xc4\x83 l\xc4\x83\xc8\x9bime \xc8\x99i apoi \xc8\x99terge marginile pistei, pentru a preveni interferen\xc8\x9ba cu vreuna din pistele adiacente._NEWLINE_Unit\xc4\x83\xc8\x9bi diferite \xc3\xaenregistreaz\xc4\x83 piste de diferite l\xc4\x83\xc8\x9bimi._NEWLINE_Specifica\xc8\x9biile de l\xc4\x83\xc8\x9bime a pistei pentru unit\xc4\x83\xc8\x9bile de dischet\xc4\x83_NEWLINE_Tip unitate          Num\xc4\x83r de piste   L\xc4\x83\xc8\x9bimea pistei_NEWLINE_5 1/4 inch 360 KB    40 pe fa\xc8\x9b\xc4\x83       0,300 mm (0,118 inch)_NEWLINE_5 1/4 inch 1,2 MB    80 pe fa\xc8\x9b\xc4\x83       0,155 mm (0,0061 inch)_NEWLINE_3 1/2 inch 720 KB    80 pe fa\xc8\x9b\xc4\x83       0,155 mm (0,0045 inch)_NEWLINE_3 1/2 inch 1,44 MB   80 pe fa\xc8\x9b\xc4\x83       0,155 mm (0,0045 inch)_NEWLINE_3 1/2 inch 2,88 MB   80 pe fa\xc8\x9b\xc4\x83       0,155 mm (0,0045 inch)\n_START_SECTION_\nCum folose\xc8\x99te sistemul de operare o dischet\xc4\x83\n_START_PARAGRAPH_\nPentru sistemul de operare, datele de pe dischetele dumneavoastr\xc4\x83 pentru PC sunt organizate \xc3\xaen_NEWLINE_piste \xc8\x99i sectoare, la fel ca pe unitatea de hard-disc. Pistele sunt cercuri \xc3\xaenguste, concentrice, de pe_NEWLINE_disc; sectoarele sunt felii \xc3\xaen form\xc4\x83 de sector de cerc ale pistelor individuale._NEWLINE_Diferen\xc8\x9bele de capacitate dintre diferite formate prin \xc3\xaenmul\xc8\x9birea num\xc4\x83rului de_NEWLINE_sectoare pe pist\xc4\x83 cu num\xc4\x83rul de piste pe fa\xc8\x9b\xc4\x83 \xc8\x99i cu dou\xc4\x83 constante se pot calcula astfel: dou\xc4\x83 fe\xc8\x9be \xc8\x99i 512 octe\xc8\x9bi pe sector._NEWLINE_Capacitatea unei dischete se poate exprima \xc3\xaen mai multe feluri. De exemplu, discheta de 1,44 MB stocheaz\xc4\x83 \xc3\xaen realitate 1,475 MB dac\xc4\x83 se respect\xc4\x83 defini\xc8\x9bia corect\xc4\x83 pentru prefixul zecimal pentru megaoctet. Discrepan\xc8\x9ba provine din faptul c\xc4\x83 \xc3\xaen trecut dischetele erau denumite \xc3\xaen func\xc8\x9bie de capacit\xc4\x83\xc8\x9bile kilobinare (adic\xc4\x83 1024 de octe\xc8\x9bi), care erau abreviate KB._NEWLINE_\xc3\x8en prezent, conform comisiei IEC (International Electrotechnical Commission), abrevierea curent\xc4\x83_NEWLINE_pentru kilobinar este KiB. \xc3\x8en ciuda standardelor IEC, metoda tradi\xc8\x9bional\xc4\x83 \xc3\xaen discu\xc8\x9biile despre unit\xc4\x83\xc8\x9bile de dischet\xc4\x83 sau dischete este de a desemna capacitatea unei dischete \xc3\xaen func\xc8\x9bie de num\xc4\x83rul de octe\xc8\x9bi kilobinari (1.024 de octe\xc8\x9bi \xc3\xaenseamn\xc4\x83 1 KiB), \xc3\xaens\xc4\x83 de a folosi abrevierea incorect\xc4\x83 KB. De asemenea, aceast\xc4\x83 metod\xc4\x83 a fost extins\xc4\x83 incorect \xc8\x99i la abrevierea MB. Din acest motiv, o dischet\xc4\x83 cu capacitatea real\xc4\x83 de 1.440 KiB este denumit\xc4\x83 dischet\xc4\x83 de 1,44 MB, chiar dac\xc4\x83 \xc3\xaen realitate ar fi o dischet\xc4\x83 de 1,406 MiB (octe\xc8\x9bi megabinari) sau 1,475 MB (milioane de megaocte\xc8\x9bi) dac\xc4\x83 am utiliza defini\xc8\x9biile corecte pentru MiB (mebioctet) \xc8\x99i MB (megaoctet)._NEWLINE_Not\xc4\x83._NEWLINE_La fel ca \xc3\xaen cazul unit\xc4\x83\xc8\x9bilor de hard-disc, megaoctetul \xc8\x99i milioanele de octe\xc8\x9bi au fost abreviate incorect MB sau M, ceea ce genereaz\xc4\x83 adesea confuzie. Prefixele IEC pentru multiplii binari au fost definite cu scopul de a elimina aceast\xc4\x83 confuzie. Pentru a afla mai multe informa\xc8\x9bii despre prefixele IEC din 1998 pentru multiplii binari, consulta\xc8\x9bi adresa http://physics.nist.gov/cuu/Units/binary.html._NEWLINE_La fel ca foile albe de h\xc3\xa2rtie, dischetele noi, neformatate, nu con\xc8\x9bin nici o informa\xc8\x9bie. Formatarea unui disc este similar\xc4\x83 cu ad\xc4\x83ugarea de linii pe o foaie, ca s\xc4\x83 putem scrie r\xc3\xa2nduri drepte. Formatarea discului scrie informa\xc8\x9biile de care sistemul de operare are nevoie pentru a gestiona un tabel de cuprins al con\xc8\x9binutului de directoare \xc8\x99i fi\xc8\x99iere. \xc3\x8en cazul unei dischete, nu exist\xc4\x83 nici o diferen\xc8\x9b\xc4\x83 \xc3\xaentre formatarea fizic\xc4\x83 \xc8\x99i logic\xc4\x83 \xc8\x99i nici nu trebuie s\xc4\x83 crea\xc8\x9bi vreo parti\xc8\x9bie. C\xc3\xa2nd se formateaz\xc4\x83 o dischet\xc4\x83, cu programul Explorer din Windows sau cu programul FORMAT.COM de la promptul de comand\xc4\x83, se realizeaz\xc4\x83 \xc3\xaen acela\xc8\x99i timp formatarea fizic\xc4\x83 \xc8\x99i cea logic\xc4\x83._NEWLINE_Atunci c\xc3\xa2nd formata\xc8\x9bi o dischet\xc4\x83, sistemul de operare rezerv\xc4\x83 pista cea mai apropiat\xc4\x83 de_NEWLINE_marginea exterioar\xc4\x83 a discului (pista 0) aproape \xc3\xaen \xc3\xaentregime pentru folosin\xc8\x9b\xc4\x83 proprie. Pista 0, fa\xc8\x9ba_NEWLINE_0, sectorul 1 con\xc8\x9bine \xc3\xaenregistrarea de \xc3\xaenc\xc4\x83rcare a volumului (Volume Boot Record sau VBR), sau_NEWLINE_sectorul de \xc3\xaenc\xc4\x83rcare (Boot Sector) de care sistemul are nevoie pentru a \xc3\xaencepe s\xc4\x83 func\xc8\x9bioneze._NEWLINE_Urm\xc4\x83toarele c\xc3\xa2teva sectoare con\xc8\x9bin tabelele FAT, care p\xc4\x83streaz\xc4\x83 informa\xc8\x9bii despre unit\xc4\x83\xc8\x9bile de_NEWLINE_alocare de pe disc care con\xc8\x9bin date despre fi\xc8\x99iere \xc8\x99i despre unit\xc4\x83\xc8\x9bile f\xc4\x83r\xc4\x83 con\xc8\x9binut. \xc3\x8en sf\xc3\xa2r\xc8\x99it, urm\xc4\x83toarele c\xc3\xa2teva sectoare con\xc8\x9bin directorul r\xc4\x83d\xc4\x83cin\xc4\x83, \xc3\xaen care sistemul de operare p\xc4\x83streaz\xc4\x83 informa\xc8\x9bii despre numele \xc8\x99i punctele de \xc3\xaenceput ale fi\xc8\x99ierelor de pe disc._NEWLINE_Re\xc8\x9bine\xc8\x9bi c\xc4\x83 \xc3\xaen prezent cea mai mare parte a dischetelor sunt v\xc3\xa2ndute preformatate. Aceasta v\xc4\x83_NEWLINE_salveaz\xc4\x83 din timp, pentru c\xc4\x83 formatarea poate dura unul sau mai multe minute pentru fiecare disc._NEWLINE_Chiar dac\xc4\x83 discurile sosesc preformatate, ele pot fi oric\xc3\xa2nd reformatate ulterior._NEWLINE_Cilindrii Num\xc4\x83rul cilindrului este folosit \xc3\xaen mod normal \xc3\xaen loc de num\xc4\x83rul pistei, pentru c\xc4\x83 toate unit\xc4\x83\xc8\x9bile de dischet\xc4\x83 existente \xc3\xaen prezent sunt cu dou\xc4\x83 fe\xc8\x9be. Un cilindru de pe o dischet\xc4\x83 include dou\xc4\x83 piste: una pe partea inferioar\xc4\x83 a discului deasupra capului 0, iar cealalt\xc4\x83 deasupra discului, sub capul 1. Pentru c\xc4\x83 o dischet\xc4\x83 nu poate avea mai mult de dou\xc4\x83 fe\xc8\x9be \xc8\x99i unitatea are dou\xc4\x83 capete, cilindrii pe dischete au \xc3\xaentotdeauna dou\xc4\x83 piste. Pe de alt\xc4\x83 parte, hard-discurile pot avea mai multe platane \xe2\x80\x93 fiecare cu dou\xc4\x83 capete \xe2\x80\x93 de unde rezult\xc4\x83 mai multe piste pe un singur cilindru. Regula este c\xc4\x83 exist\xc4\x83 at\xc3\xa2tea piste pe un cilindru c\xc3\xa2te capete sunt \xc3\xaen unitate.\n_START_SECTION_\nClustere sau unit\xc4\x83\xc8\x9bi de alocare\n_START_PARAGRAPH_\nUn cluster mai este numit \xc8\x99i unitate de alocare. Termenul este adecvat, deoarece un singur_NEWLINE_cluster este cea mai mic\xc4\x83 unitate de disc pe care sistemul de operare o poate aloca atunci c\xc3\xa2nd scrie un fi\xc8\x99ier. Un cluster sau o unitate de alocare const\xc4\x83 din unul sau mai multe sectoare \xe2\x80\x93 de obicei o putere a lui doi (1, 2, 4, 8 \xc8\x99i a\xc8\x99a mai departe). Utiliz\xc3\xa2nd mai mult de un sector pe cluster, se reduce dimensiunea tabelei FAT \xc8\x99i se permite sistemului de operare s\xc4\x83 func\xc8\x9bioneze mai rapid, pentru c\xc4\x83 are de gestionat mai pu\xc8\x9bine unit\xc4\x83\xc8\x9bi de alocare. Dezavantajul este o risip\xc4\x83 de spa\xc8\x9biu pe disc. Pentru c\xc4\x83 sistemul de operare poate gestiona spa\xc8\x9biul numai \xc3\xaen numere \xc3\xaentregi de unit\xc4\x83\xc8\x9bi de alocare, fiecare fi\xc8\x99ier consum\xc4\x83 spa\xc8\x9biu pe disc \xc3\xaen multipli de cluster._NEWLINE_Dimensiuni prestabilite de clustere \xc8\x99i unit\xc4\x83\xc8\x9bi de alocare_NEWLINE_Capacitate dischet\xc4\x83   Dimensiune cluster/unitate de alocare  Tip de tabel\xc4\x83 FAT_NEWLINE_*5 1/4 inch, 360 KB   2 sectoare / 1.024 octe\xc8\x9bi              12 bi\xc8\x9bi_NEWLINE_*5 1/4 inch, 1,2 MB   1 sector / 512 octe\xc8\x9bi                  12 bi\xc8\x9bi_NEWLINE_*3 1/2 inch, 720 KB   2 sectoare / 1.024 octe\xc8\x9bi              12 bi\xc8\x9bi_NEWLINE_*3 1/2 inch, 1,44 MB  1 sector / 512 octe\xc8\x9bi                  12 bi\xc8\x9bi_NEWLINE_*3 1/2 inch, 2,88 MB  2 sectoare /1.024 octe\xc8\x9bi               12 bi\xc8\x9bi_NEWLINE_KB = 1.024 octe\xc8\x9bi (prin conven\xc8\x9bie)_NEWLINE_MB = 1.000 KB octe\xc8\x9bi (prin conven\xc8\x9bie)\n_START_SECTION_\nSemnalul Disk Change\n_START_PARAGRAPH_\nControllerul \xc8\x99i unitatea de dischet\xc4\x83 standard pentru PC folosesc un semnal special pe pinul 34,_NEWLINE_numit Disk Change (schimbare dischet\xc4\x83), pentru a determina dac\xc4\x83 discheta a fost \xc3\xaenlocuit\xc4\x83 sau, mai_NEWLINE_exact, dac\xc4\x83 \xc3\xaen unitate se g\xc4\x83se\xc8\x99te \xc3\xaenc\xc4\x83 aceea\xc8\x99i dischet\xc4\x83 \xc3\xaenc\xc4\x83rcat\xc4\x83 \xc3\xaen timpul ultimei opera\xc8\x9bii de acces la_NEWLINE_unitate. Disk Change este un semnal de tip impuls care schimb\xc4\x83 un registru de stare din controller_NEWLINE_pentru a semnala sistemului c\xc4\x83 a fost introdus sau scos un disc. \xc3\x8en mod prestabilit, acest registru_NEWLINE_este setat pentru a ar\xc4\x83ta c\xc4\x83 un disc a fost introdus sau scos (\xc3\xaenlocuit)._NEWLINE_Registrul este \xc8\x99ters c\xc3\xa2nd controllerul trimite un impuls treapt\xc4\x83 c\xc4\x83tre unitate, iar unitatea_NEWLINE_r\xc4\x83spunde, confirm\xc3\xa2nd deplasarea capetelor. \xc3\x8en acest moment, sistemul \xc8\x99tie c\xc4\x83 un anumit disc se_NEWLINE_g\xc4\x83se\xc8\x99te \xc3\xaen unitate. Dac\xc4\x83 semnalul de schimbare de disc (Disk Change) nu este recep\xc8\x9bionat \xc3\xaenaintea_NEWLINE_urm\xc4\x83torului acces, sistemul poate considera c\xc4\x83 \xc3\xaen unitate se g\xc4\x83se\xc8\x99te \xc3\xaenc\xc4\x83 acela\xc8\x99i disc. Orice informa\xc8\x9bie_NEWLINE_citit\xc4\x83 \xc3\xaen memorie \xc3\xaen cursul opera\xc8\x9biei precedate de acces poate fi deci refolosit\xc4\x83, f\xc4\x83r\xc4\x83 a reciti discheta._NEWLINE_Datorit\xc4\x83 acestui proces, sistemul poate s\xc4\x83 \xc3\xaencarce con\xc8\x9binutul tabelei de alocare a fi\xc8\x99ierelor (FAT)_NEWLINE_sau structura de directoare a unei dischete \xc3\xaentr-un buffer sau cache \xc3\xaen memoria sistemului._NEWLINE_Elimin\xc3\xa2nd recitirile \xc3\xaen plus ale acestor zone de pe disc, viteza aparent\xc4\x83 a unit\xc4\x83\xc8\x9bii cre\xc8\x99te. Dac\xc4\x83_NEWLINE_ac\xc8\x9biona\xc8\x9bi levierul u\xc8\x99ii sau butonul de deschidere al unei unit\xc4\x83\xc8\x9bi care suport\xc4\x83 semnalul Disk Change,_NEWLINE_este trimis semnalul DC c\xc4\x83tre controller, reset\xc3\xa2nd astfel registrul \xc8\x99i indic\xc3\xa2nd faptul c\xc4\x83 discul a fost_NEWLINE_schimbat. Aceast\xc4\x83 procedur\xc4\x83 determin\xc4\x83 sistemul s\xc4\x83 epureze datele salvate \xc3\xaen buffer sau \xc3\xaen cache care_NEWLINE_au fost citite de pe disc, deoarece sistemul nu poate preciza dac\xc4\x83 \xc3\xaen unitate se afl\xc4\x83 acela\xc8\x99i disc._NEWLINE_O problem\xc4\x83 interesant\xc4\x83 poate ap\xc4\x83rea atunci c\xc3\xa2nd anumite unit\xc4\x83\xc8\x9bi sunt instalate \xc3\xaentr-un sistem_NEWLINE_pe 16 bi\xc8\x9bi sau mai puternic. Dup\xc4\x83 cum am mai afirmat, unele unit\xc4\x83\xc8\x9bi folosesc pinul 34 pentru_NEWLINE_semnalul \xe2\x80\x9eReady\xe2\x80\x9c (preg\xc4\x83tit; RDY). Semnalul RDY este trimis ori de c\xc3\xa2te ori \xc3\xaen unitate exist\xc4\x83 o_NEWLINE_dischet\xc4\x83 \xc3\xaenc\xc4\x83rcat\xc4\x83 \xc8\x99i aflat\xc4\x83 \xc3\xaen rota\xc8\x9bie. Dac\xc4\x83 instala\xc8\x9bi o unitate care are pinul 34 setat s\xc4\x83 transmit\xc4\x83_NEWLINE_semnalul RDY, sistemul \xe2\x80\x9ecrede\xe2\x80\x9c c\xc4\x83 prime\xc8\x99te permanent semnalul de schimbare de disc (Disk_NEWLINE_Change), ceea ce pricinuie\xc8\x99te probleme. De obicei, unitatea e\xc8\x99ueaz\xc4\x83 cu eroarea Drive not ready_NEWLINE_(Unitatea nu este preg\xc4\x83tit\xc4\x83) \xc8\x99i este inutilizabil\xc4\x83. Singurul motiv pentru care unele unit\xc4\x83\xc8\x9bi au_NEWLINE_semnalul RDY este acela c\xc4\x83 \xc3\xaent\xc3\xa2mpl\xc4\x83tor acest semnal face parte din interfa\xc8\x9ba de dischet\xc4\x83 standard_NEWLINE_Shugart SA-400; oricum, el nu a fost utilizat niciodat\xc4\x83 \xc3\xaen sistemele PC._NEWLINE_Cea mai mare problem\xc4\x83 apare c\xc3\xa2nd unitatea nu trimite semnalul DC pe pinul 34, de\xc8\x99i ar trebui_NEWLINE_s\xc4\x83-l transmit\xc4\x83. Dac\xc4\x83 sistemului i se spune (prin set\xc4\x83rile din CMOS) c\xc4\x83 unitatea este de orice alt tip_NEWLINE_dec\xc3\xa2t de 360 KB (acestea nu pot transmite niciodat\xc4\x83 semnalul DC), sistemul se a\xc8\x99teapt\xc4\x83 ca unitatea_NEWLINE_s\xc4\x83 transmit\xc4\x83 semnalul ori de c\xc3\xa2te ori este scoas\xc4\x83 o dischet\xc4\x83 din unitate. Dac\xc4\x83 unitatea nu este_NEWLINE_configurat\xc4\x83 corespunz\xc4\x83tor pentru a trimite semnalul, sistemul nu sesizeaz\xc4\x83 niciodat\xc4\x83 c\xc4\x83 discheta a_NEWLINE_fost schimbat\xc4\x83. De aceea, chiar dac\xc4\x83 schimba\xc8\x9bi discul, sistemul se comport\xc4\x83 ca \xc8\x99i cum primul disc_NEWLINE_este \xc3\xaenc\xc4\x83 \xc3\xaen unitate \xc8\x99i p\xc4\x83streaz\xc4\x83 \xc3\xaen memoria RAM informa\xc8\x9biile despre tabela FAT \xc8\x99i directoarele de_NEWLINE_pe primul disc. Acest lucru poate fi periculos, deoarece informa\xc8\x9biile de FAT \xc8\x99i directoare de pe_NEWLINE_prima dischet\xc4\x83 pot fi scrise par\xc8\x9bial pe oricare din urm\xc4\x83toarele dischete scrise de unitate._NEWLINE_Aten\xc8\x9bie_NEWLINE_Dac\xc4\x83 a\xc8\x9bi \xc3\xaent\xc3\xa2lnit vreodat\xc4\x83 un sistem cu o unitate de dischet\xc4\x83 care prezint\xc4\x83 \xe2\x80\x9edirectoare fantom\xc4\x83\xe2\x80\x9c_NEWLINE_de pe discheta \xc3\xaenc\xc4\x83rcat\xc4\x83 anterior, chiar dup\xc4\x83 ce a\xc8\x9bi schimbat-o sau a\xc8\x9bi scos-o din unitate, v-a\xc8\x9bi_NEWLINE_confruntat direct cu aceast\xc4\x83 problem\xc4\x83. Consecin\xc8\x9ba negativ\xc4\x83 este c\xc4\x83 dup\xc4\x83 ce a\xc8\x9bi utilizat o dischet\xc4\x83,_NEWLINE_urm\xc4\x83toarele sunt \xc3\xaen mare pericol. Foarte probabil ve\xc8\x9bi suprascrie directoarele \xc8\x99i tabelele FAT de_NEWLINE_pe multe dischete cu informa\xc8\x9bii de pe prima dischet\xc4\x83._NEWLINE_Recuperarea datelor \xc3\xaen urma unei asemenea catastrofe, dac\xc4\x83 mai este posibil\xc4\x83, poate necesita_NEWLINE_mult\xc4\x83 munc\xc4\x83, folosind programe utilitare precum Norton Utilities. Aceste probleme cu semnalul_NEWLINE_de schimbare a discului sunt legate de cele mai multe ori de o unitate incorect configurat\xc4\x83._NEWLINE_Dac\xc4\x83 unitatea pe care o instala\xc8\x9bi este o unitate de 5 1/4 inch \xc8\x99i 1,2MBsau de 3 1/2 inch \xc8\x99i 720 KB,_NEWLINE_1,44 MB sau 2,88 MB, asigura\xc8\x9bi-v\xc4\x83 c\xc4\x83 seta\xc8\x9bi pinul 34 s\xc4\x83 transmit\xc4\x83 semnalul de schimbare de disc_NEWLINE_(Disk Change sau DC). Cea mai mare parte a unit\xc4\x83\xc8\x9bilor sunt predefinite \xc3\xaen acest mod, \xc3\xaens\xc4\x83 pentru_NEWLINE_unele modele trebuie configurat un jumper (denumit de obicei DC) pentru setarea acestei op\xc8\x9biuni._NEWLINE_Tipuri de unit\xc4\x83\xc8\x9bi de dischet\xc4\x83_NEWLINE_Caracteristicile unit\xc4\x83\xc8\x9bilor de dischet\xc4\x83 pe care le pute\xc8\x9bi \xc3\xaent\xc3\xa2lni \xc3\xaen sistemele compatibile PC sunt_NEWLINE_prezentate pe scurt \xc3\xaen tabelul 11.5. Dup\xc4\x83 cum observa\xc8\x9bi, capacit\xc4\x83\xc8\x9bile diferite ale dischetelor sunt_NEWLINE_determinate de c\xc3\xa2\xc8\x9biva parametri, dintre care unii par s\xc4\x83 r\xc4\x83m\xc3\xa2n\xc4\x83 constan\xc8\x9bi pentru toate unit\xc4\x83\xc8\x9bile,_NEWLINE_de\xc8\x99i al\xc8\x9bii se schimb\xc4\x83 de la o unitate la alta. De exemplu, toate unit\xc4\x83\xc8\x9bile folosesc sectoare fizice de 512_NEWLINE_octe\xc8\x9bi, ceea ce este valabil \xc8\x99i pentru hard-discuri._NEWLINE_Tabelul 11.5 Parametrii formata\xc8\x9bi logic ai dischetelor_NEWLINE_Formate curente Formate demodate_NEWLINE_M\xc4\x83rimea dischetei_NEWLINE_(inch)_NEWLINE_3 1/2 3 1/2 3 1/2 5 1/4 5 1/4 5 1/4 5 1/4 5 1/4_NEWLINE_Capacitatea_NEWLINE_dischetei (KB)_NEWLINE_2.880 1.440 720 1.200 360 320 180 160_NEWLINE_Octetul descriptor de_NEWLINE_mediu_NEWLINE_F0h F0h F9h F9h FDh FFh FCh FEh_NEWLINE_Fe\xc8\x9be (capete) 2 2 2 2 2 2 1 1_NEWLINE_Piste pe fa\xc8\x9b\xc4\x83 80 80 80 80 40 40 40 40_NEWLINE_Sectoare pe pist\xc4\x83 36 18 9 15 9 8 9 8_NEWLINE_Octe\xc8\x9bi pe sector 512 512 512 512 512 512 512 512_NEWLINE_Sectoare pe cluster 2 1 2 1 2 2 1 1_NEWLINE_Lungime FAT_NEWLINE_(sectoare)_NEWLINE_9 9 3 7 2 1 2 1_NEWLINE_Num\xc4\x83r de FAT-uri 2 2 2 2 2 2 2 2_NEWLINE_Lungime director_NEWLINE_r\xc4\x83d\xc4\x83cin\xc4\x83 (sectoare)_NEWLINE_15 14 7 14 7 7 4 4_NEWLINE_Nr. maxim de intr\xc4\x83ri_NEWLINE_\xc3\xaen director r\xc4\x83d\xc4\x83cin\xc4\x83_NEWLINE_240 224 112 224 112 112 64 64_NEWLINE_Total sectoare pe disc 5.760 2.880 1.440 2.400 720 640 360 320_NEWLINE_Total sectoare_NEWLINE_disponibile_NEWLINE_5.726 2.847 1.426 2.371 708 630 351 313_NEWLINE_Total clustere_NEWLINE_disponibile_NEWLINE_2.863 2.847 713 2.371 354 315 351 313\n_START_SECTION_\nUnit\xc4\x83\xc8\x9bile de 1,44 MB \xc8\x99i 3 1/2 inch\n_START_PARAGRAPH_\nUnit\xc4\x83\xc8\x9bile de 3 1/2 inch \xc8\x99i 1,44 MB cu densitate mare (HD) au ap\xc4\x83rut ini\xc8\x9bial la IBM \xc3\xaen linia de_NEWLINE_produse PS/2 introdus\xc4\x83 \xc3\xaen 1987. Imediat dup\xc4\x83 aceea, majoritatea celorlal\xc8\x9bi distribuitori de_NEWLINE_calculatoare au \xc3\xaenceput s\xc4\x83 ofere aceste unit\xc4\x83\xc8\x9bi ca op\xc8\x9biune \xc3\xaen sistemele lor. Acest tip de unitate_NEWLINE_continu\xc4\x83 s\xc4\x83 r\xc4\x83m\xc3\xa2n\xc4\x83 cel mai r\xc4\x83sp\xc3\xa2ndit \xc3\xaen sistemele actuale._NEWLINE_Unitatea \xc3\xaenregistreaz\xc4\x83 80 de cilindri const\xc3\xa2nd din dou\xc4\x83 piste fiecare, cu 18 sectoare pe pist\xc4\x83,_NEWLINE_rezult\xc3\xa2nd o capacitate formatat\xc4\x83 de 1,44 MB. Unii produc\xc4\x83tori de dischete eticheteaz\xc4\x83 aceste_NEWLINE_discuri ca fiind de 2 MB, iar diferen\xc8\x9ba dintre aceast\xc4\x83 capacitate neformatat\xc4\x83 \xc8\x99i cea utilizabil\xc4\x83 dup\xc4\x83_NEWLINE_formatare se pierde \xc3\xaen cursul format\xc4\x83rii. Re\xc8\x9bine\xc8\x9bi c\xc4\x83 acei 1.440 KB de capacitate total\xc4\x83 formatat\xc4\x83 nu_NEWLINE_\xc8\x9bin cont de zonele pe care sistemul de fi\xc8\x99iere FAT le rezerv\xc4\x83 pentru gestionarea fi\xc8\x99ierelor, l\xc4\x83s\xc3\xa2nd_NEWLINE_numai 1.423,5 KB de spa\xc8\x9biu propriu-zis pentru stocarea fi\xc8\x99ierelor._NEWLINE_Unitatea lucreaz\xc4\x83 la 300 rpm \xc8\x99i, de fapt, este obligat\xc4\x83 s\xc4\x83 se \xc3\xaenv\xc3\xa2rt\xc4\x83 la aceast\xc4\x83 vitez\xc4\x83 pentru a_NEWLINE_func\xc8\x9biona corect cu controllerele de mare \xc8\x99i mic\xc4\x83 densitate existente. Pentru a folosi rata de date de_NEWLINE_500 KHz (valoarea maxim\xc4\x83 pentru cea mai mare parte a controllerelor de dischet\xc4\x83 standard de_NEWLINE_densitate mare \xc8\x99i mic\xc4\x83), aceste unit\xc4\x83\xc8\x9bi trebuie s\xc4\x83 se \xc3\xaenv\xc3\xa2rt\xc4\x83 cu maximum 300 rpm. Dac\xc4\x83 unit\xc4\x83\xc8\x9bile ar_NEWLINE_folosi tura\xc8\x9bia mai mare, de 360 rpm, a unit\xc4\x83\xc8\x9bilor de 5 1/4 inch, ar trebui s\xc4\x83 reduc\xc4\x83 num\xc4\x83rul de sectoare_NEWLINE_pe pist\xc4\x83 la 15, altfel controllerul nu ar putea face fa\xc8\x9b\xc4\x83. Pe scurt, unit\xc4\x83\xc8\x9bile de 1,44 MB \xc8\x99i 3 1/2 inch_NEWLINE_stocheaz\xc4\x83 de 1,2 ori mai multe date dec\xc3\xa2t unit\xc4\x83\xc8\x9bile de 5 1/4 inch \xc8\x99i 1,2 MB, iar unit\xc4\x83\xc8\x9bile de 1,2 MB se_NEWLINE_\xc3\xaenv\xc3\xa2rt de exact 1,2 ori mai repede dec\xc3\xa2t cele de 1,44 MB. Ratele de date folosite de ambele tipuri de_NEWLINE_unit\xc4\x83\xc8\x9bi de densitate mare sunt identice \xc8\x99i compatibile cu acelea\xc8\x99i controllere. De fapt, deoarece aceste_NEWLINE_unit\xc4\x83\xc8\x9bi de 3 1/2 inch de densitate mare pot func\xc8\x9biona la rata de date de 500 KHz, un controller care_NEWLINE_poate accepta o unitate de 1,2 MB \xc8\x99i 5 1/4 inch poate accepta \xc8\x99i unit\xc4\x83\xc8\x9bile de 1,44 MB._NEWLINE_Unit\xc4\x83\xc8\x9bile de 2,88 MB \xc8\x99i 3 1/2 inch_NEWLINE_Unitatea de 3 1/2 inch \xc8\x99i 2,88 MB a fost realizat\xc4\x83 de Toshiba Corporation \xc3\xaen anii \'80 \xc8\x99i a fost_NEWLINE_anun\xc8\x9bat\xc4\x83 oficial \xc3\xaen 1987. Toshiba a \xc3\xaenceput fabricarea \xc3\xaen serie a unit\xc4\x83\xc8\x9bilor \xc8\x99i dischetelor \xc3\xaen 1989, iar_NEWLINE_c\xc3\xa2\xc8\x9biva comercian\xc8\x9bi au \xc3\xaenceput s\xc4\x83 v\xc3\xa2nd\xc4\x83 unit\xc4\x83\xc8\x9bile ca moderniz\xc4\x83ri ale sistemelor proprii. IBM a_NEWLINE_adoptat oficial aceste unit\xc4\x83\xc8\x9bi \xc3\xaen sistemele PS/2 \xc3\xaen 1991, iar un num\xc4\x83r de produc\xc4\x83tori au \xc3\xaenceput s\xc4\x83_NEWLINE_le fabrice, \xc3\xaentre ace\xc8\x99tia num\xc4\x83r\xc3\xa2ndu-se Toshiba, Mitsubishi, Sony \xc8\x99i Panasonic. Pentru c\xc4\x83 o unitate_NEWLINE_de 2,88 MB poate s\xc4\x83 citeasc\xc4\x83 \xc8\x99i s\xc4\x83 scrie f\xc4\x83r\xc4\x83 probleme dischete de 1,44 MB, trecerea este u\xc8\x99oar\xc4\x83._NEWLINE_Din nefericire \xc3\xaens\xc4\x83, din cauza costurilor mari ale suportului de stocare \xc8\x99i a unei cre\xc8\x99teri relativ mici a_NEWLINE_capacit\xc4\x83\xc8\x9bii de date, aceste unit\xc4\x83\xc8\x9bi nu au avut succes la marele public, de\xc8\x99i practic toate sistemele din_NEWLINE_prezent au suport \xc3\xaencorporat pentru ele. Sistemele de operare DOS versiunea 5.0 \xc8\x99i Windows 95_NEWLINE_sau o versiune mai nou\xc4\x83 accept\xc4\x83 unit\xc4\x83\xc8\x9bile de 2,88 MB._NEWLINE_Pentru a atinge uria\xc8\x99a densitate liniar\xc4\x83 de 36 de sectoare pe pist\xc4\x83, unitatea de 2,88 MB cu_NEWLINE_densitate foarte \xc3\xaenalt\xc4\x83 (extra high-density sau ED) folose\xc8\x99te o tehnic\xc4\x83 numit\xc4\x83 \xc3\xaenregistrare vertical\xc4\x83._NEWLINE_Aceast\xc4\x83 tehnic\xc4\x83 m\xc4\x83re\xc8\x99te densitatea prin magnetizarea ariilor perpendicular pe suprafa\xc8\x9ba de \xc3\xaenregistrare._NEWLINE_\xc3\x8en esen\xc8\x9b\xc4\x83, prin a\xc8\x99ezarea vertical\xc4\x83 a domeniilor magnetice \xc8\x99i stivuirea lor latur\xc4\x83 l\xc3\xa2ng\xc4\x83 latur\xc4\x83,_NEWLINE_densitatea dischetei cre\xc8\x99te enorm._NEWLINE_Tehnologia pentru producerea capetelor care pot efectua \xc3\xaenregistrarea vertical\xc4\x83, sau perpendicular\xc4\x83,_NEWLINE_exista de mai mult\xc4\x83 vreme; dar saltul tehnologic major nu \xc3\xael constituie capetele, \xc8\x99i nici_NEWLINE_m\xc4\x83car unitatea; ceea ce este deosebit este suportul. Discurile obi\xc8\x99nuite au particule magnetice de_NEWLINE_forma unor ace minuscule care se g\xc4\x83sesc pe suprafa\xc8\x9ba discului. Orientarea acestor particule aciculare_NEWLINE_pe direc\xc8\x9bie perpendicular\xc4\x83 pentru realizarea \xc3\xaenregistr\xc4\x83rii verticale este foarte dificil\xc4\x83. Pe de alt\xc4\x83_NEWLINE_parte, particulele de pe o dischet\xc4\x83 cu ferit\xc4\x83 de bariu au forma unor minuscule plachete hexagonale,_NEWLINE_care pot fi aranjate mult mai u\xc8\x99or cu axele de magnetizare perpendiculare pe planul de \xc3\xaenregistrare._NEWLINE_Toshiba a pus la punct un proces de cristalizare a sticlei pentru ob\xc8\x9binerea plachetelor ultrafine_NEWLINE_folosite pentru acoperirea discurilor pe baz\xc4\x83 de ferit\xc4\x83 baric\xc4\x83. Aceast\xc4\x83 tehnologie, patentat\xc4\x83 de_NEWLINE_Toshiba, este folosit\xc4\x83 sub licen\xc8\x9b\xc4\x83 de un num\xc4\x83r de produc\xc4\x83tori de dischete, to\xc8\x9bi fabric\xc3\xa2nd dischete_NEWLINE_de ferit\xc4\x83 baric\xc4\x83 prin procedeul firmei Toshiba. Toshiba a realizat de asemenea c\xc3\xa2teva modific\xc4\x83ri ale_NEWLINE_capetelor de dischet\xc4\x83 obi\xc8\x99nuite pentru a le permite s\xc4\x83 citeasc\xc4\x83 \xc8\x99i s\xc4\x83 scrie noile discuri de ferit\xc4\x83 baric\xc4\x83,_NEWLINE_precum \xc8\x99i discurile obi\xc8\x99nuite cu cobalt sau cu ferit\xc4\x83. Aceast\xc4\x83 tehnologie nu este utilizat\xc4\x83 numai_NEWLINE_pentru unit\xc4\x83\xc8\x9bile de dischet\xc4\x83, ci apare \xc8\x99i \xc3\xaentr-o varietate de modele de unit\xc4\x83\xc8\x9bi de band\xc4\x83 magnetic\xc4\x83._NEWLINE_Dischetele sunt numite dischete de 4 MB, referitor la capacitatea lor neformatat\xc4\x83. Capacitatea_NEWLINE_formatat\xc4\x83 este de fapt de 2.880 KB sau 2,88 MB. Din cauza spa\xc8\x9biului pierdut \xc3\xaen cursul format\xc4\x83rii \xe2\x80\x93_NEWLINE_precum \xc8\x99i a spa\xc8\x9biului ocupat de sectorul de \xc3\xaenc\xc4\x83rcare al volumului, tabelele FAT \xc8\x99i directorul_NEWLINE_r\xc4\x83d\xc4\x83cin\xc4\x83 \xe2\x80\x93 spa\xc8\x9biul total de stocare utilizabil este de 2.863 KB._NEWLINE_Pentru a lucra cu unitatea de 2,88 MB, au fost necesare modific\xc4\x83ri \xc3\xaen circuitele electronice ale_NEWLINE_controllerului de dischet\xc4\x83, pentru c\xc4\x83 aceste unit\xc4\x83\xc8\x9bi au aceea\xc8\x99i tura\xc8\x9bie de 300 rpm, dar \xc8\x99i uimitorul_NEWLINE_num\xc4\x83r de 36 de sectoare pe pist\xc4\x83. Deoarece toate dischetele sunt formatate cu numere de sectoare_NEWLINE_consecutive (intercalare 1:1), unitatea trebuie s\xc4\x83 citeasc\xc4\x83 \xc8\x99i s\xc4\x83 scrie 36 de sectoare \xc3\xaen acela\xc8\x99i interval_NEWLINE_de timp \xc3\xaen care o unitate de 1,44MBscrie \xc8\x99i cite\xc8\x99te 18 sectoare. Aceasta cere controllerului s\xc4\x83 aib\xc4\x83 o_NEWLINE_rat\xc4\x83 de transmisie a datelor mult mai mare, de 1 MHz (1 milion de bi\xc8\x9bi/sec). Cea mai mare parte a_NEWLINE_controllerelor de dischet\xc4\x83 mai vechi suport\xc4\x83 numai rata de date maxim\xc4\x83 de 500 KHz folosit\xc4\x83 de_NEWLINE_unit\xc4\x83\xc8\x9bile de 1,44 MB. Pentru a moderniza sistemul cu o unitate de 2,88 MB, controllerul trebuie_NEWLINE_\xc3\xaenlocuit cu unul care accept\xc4\x83 rata mai mare de date de 1 MHz._NEWLINE_\xc3\x8enc\xc4\x83 un aspect al moderniz\xc4\x83rii este sistemulROMBIOS. BIOS-ul trebuie s\xc4\x83 con\xc8\x9bin\xc4\x83 suport pentru_NEWLINE_controller \xc8\x99i s\xc4\x83 poat\xc4\x83 specifica \xc8\x99i accepta unitatea de 2,88 MB ca o valoare de configurare de CMOS._NEWLINE_Practic toate PC-urile moderne au controllere de dischet\xc4\x83 \xc3\xaencorporate \xc8\x99i rutine software de_NEWLINE_BIOS care accept\xc4\x83 integral unit\xc4\x83\xc8\x9bile de 2,88 MB. Ad\xc4\x83ugarea sau modernizarea la o unitate de_NEWLINE_2,88 MB \xc3\xaen aceste sisteme nu cere altceva dec\xc3\xa2t conectarea unit\xc4\x83\xc8\x9bii \xc8\x99i rularea programului de_NEWLINE_configurare a sistemului CMOS. Pentru sistemele care nu ofer\xc4\x83 acest suport, procesul de modernizare_NEWLINE_este mult mai dificil. C\xc3\xa2teva companii ofer\xc4\x83 controllere noi \xc8\x99i BIOS-uri actualizate, ca \xc8\x99i_NEWLINE_unit\xc4\x83\xc8\x9bi de 2,88 MB special pentru modernizarea sistemelor mai vechi._NEWLINE_Unit\xc4\x83\xc8\x9bile de 720 KB \xc8\x99i 3 1/2 inch_NEWLINE_Unit\xc4\x83\xc8\x9bile de 720 KB \xc8\x99i 3 1/2 inch DD au ap\xc4\x83rut prima dat\xc4\x83 \xc3\xaentr-un sistem IBM o dat\xc4\x83 cu_NEWLINE_sistemul laptop IBM Convertible, introdus \xc3\xaen 1986. De fapt, toate sistemele IBM introduse de_NEWLINE_atunci pe pia\xc8\x9b\xc4\x83 furnizeaz\xc4\x83 unit\xc4\x83\xc8\x9bi standard de 3 1/2 inch._NEWLINE_Not\xc4\x83_NEWLINE_\xc3\x8en afara domeniului de compatibilitate PC, distribuitorii altor sisteme de calcul (Apple,_NEWLINE_Hewlett-Packard \xc8\x99i al\xc8\x9bii) au oferit unit\xc4\x83\xc8\x9bi de 3 1/2 inch cu doi ani \xc3\xaenaintea sistemelor compatibile PC._NEWLINE_Unitatea de 720 KB \xc8\x99i 3 1/2 inch DD \xc3\xaenregistreaz\xc4\x83 \xc3\xaen mod normal 80 de cilindri de c\xc3\xa2te dou\xc4\x83_NEWLINE_piste fiecare, cu 9 sectoare pe pist\xc4\x83, rezult\xc3\xa2nd o capacitate formatat\xc4\x83 de 720 KB._NEWLINE_Sistemele compatibile PC au folosit unit\xc4\x83\xc8\x9bile de 720 KB \xc8\x99i 3 1/2 inch DD \xc3\xaen princhpal \xc3\xaen_NEWLINE_sistemele din clasa XT, pentru c\xc4\x83 aceste unit\xc4\x83\xc8\x9bi func\xc8\x9bioneaz\xc4\x83 cu orice controller de densitate mic\xc4\x83._NEWLINE_Unit\xc4\x83\xc8\x9bile se \xc3\xaenv\xc3\xa2rt la 300 rpm \xc8\x99i, prin urmare, necesit\xc4\x83 o rat\xc4\x83 de date a controllerului de numai_NEWLINE_250 KHz pentru a func\xc8\x9biona corespunz\xc4\x83tor. Aceast\xc4\x83 rat\xc4\x83 de date este aceea\xc8\x99i cu a unit\xc4\x83\xc8\x9bilor de_NEWLINE_dischet\xc4\x83 de 360 KB, ceea ce \xc3\xaenseamn\xc4\x83 c\xc4\x83 orice controller care accept\xc4\x83 o unitate de 360 KB accept\xc4\x83_NEWLINE_\xc8\x99i unit\xc4\x83\xc8\x9bi de 720 KB.\n_START_SECTION_\nUnit\xc4\x83\xc8\x9bile de 1,2 MB \xc8\x99i 5 1/4 inch\n_START_PARAGRAPH_\nUnitatea de 1,2 MB de densitate mare a ap\xc4\x83rut ini\xc8\x9bial \xc3\xaen sistemul IBM AT, introdus \xc3\xaen august_NEWLINE_1984. Unitatea necesita utilizarea unui nou tip de dischet\xc4\x83 pentru a ob\xc8\x9bine capacitatea formatat\xc4\x83 de_NEWLINE_1,2 MB, dar putea totu\xc8\x99i s\xc4\x83 citeasc\xc4\x83 \xc8\x99i s\xc4\x83 scrie (de\xc8\x99i nu \xc3\xaentotdeauna foarte bine) dischetele de_NEWLINE_densitate mic\xc4\x83, de 360 KB._NEWLINE_Unitatea de 1,2 MB \xc8\x99i 5 1/4 inch \xc3\xaenregistra \xc3\xaen mod normal 80 de cilindri de c\xc3\xa2te dou\xc4\x83 piste,_NEWLINE_\xc3\xaencep\xc3\xa2nd cu cilindrul 0, dinspre exteriorul discului.Oprim\xc4\x83 diferen\xc8\x9b\xc4\x83 fa\xc8\x9b\xc4\x83 de unitatea de 5 1/4 inch_NEWLINE_de densitate mic\xc4\x83 este capacitatea de a \xc3\xaenscrie de dou\xc4\x83 ori mai mul\xc8\x9bi cilindri \xc3\xaen aproximativ acela\xc8\x99i_NEWLINE_spa\xc8\x9biu. Aceast\xc4\x83 proprietate singur\xc4\x83 ar sugera c\xc4\x83 discheta va avea o capacitate dubl\xc4\x83, \xc3\xaens\xc4\x83 fiecare pist\xc4\x83_NEWLINE_este \xc3\xaenregistrat\xc4\x83 \xc3\xaen mod normal cu 15 sectoare de c\xc3\xa2te 512 octe\xc8\x9bi fiecare, sporind \xc8\x99i mai mult_NEWLINE_capacitatea de stocare. De fapt, aceste unit\xc4\x83\xc8\x9bi stocheaz\xc4\x83 aproape de patru ori mai multe date dec\xc3\xa2t_NEWLINE_dischetele de 360 KB. Cre\xc8\x99terea densit\xc4\x83\xc8\x9bii pentru fiecare pist\xc4\x83 a necesitat folosirea unor dischete_NEWLINE_speciale, cu un suport modificat, destinat s\xc4\x83 fac\xc4\x83 fa\xc8\x9b\xc4\x83 acestui tip de \xc3\xaenregistrare. Pentru c\xc4\x83 aceste_NEWLINE_discuri erau ini\xc8\x9bial scumpe \xc8\x99i greu de g\xc4\x83sit, mul\xc8\x9bi utilizatori au \xc3\xaencercat s\xc4\x83 foloseasc\xc4\x83 incorect_NEWLINE_dischete de densitate mic\xc4\x83 \xc3\xaen unit\xc4\x83\xc8\x9bile de 1,2 MB \xc8\x99i 5 1/4 inch \xc8\x99i s\xc4\x83 le formateze pentru 1,2 MB pe_NEWLINE_densitate mare, de aici rezult\xc3\xa2nd pierderi de date \xc8\x99i opera\xc8\x9biuni inutile de recuperare a datelor._NEWLINE_Oproblem\xc4\x83 de compatibilitate cu unit\xc4\x83\xc8\x9bile de 360 KB este generat\xc4\x83 de capacitatea unit\xc4\x83\xc8\x9bilor de_NEWLINE_1,2 MB de a scrie de dou\xc4\x83 ori mai mul\xc8\x9bi cilindri \xc3\xaen acela\xc8\x99i spa\xc8\x9biu ca \xc8\x99i cel al unit\xc4\x83\xc8\x9bilor de 360 KB._NEWLINE_Tipuri de unit\xc4\x83\xc8\x9bi de dischet\xc4\x83 645_NEWLINE_Unit\xc4\x83\xc8\x9bile de 1,2 MB \xc3\xae\xc8\x99i pozi\xc8\x9bioneaz\xc4\x83 capetele deasupra acelora\xc8\x99i 40 de pozi\xc8\x9bii de cilindri folosite de_NEWLINE_unit\xc4\x83\xc8\x9bile de 360 KB, prin parcurgere pas cu pas din doi \xc3\xaen doi, o procedur\xc4\x83 prin care capetele sunt_NEWLINE_mutate din 2 \xc3\xaen 2 cilindri pentru a ajunge la pozi\xc8\x9biile corecte pentru citirea \xc8\x99i scrierea celor 40 de_NEWLINE_cilindri ai dischetei de 360 KB. Problema este c\xc4\x83, deoarece unitatea de 1,2 MB are de scris \xc3\xaen mod_NEWLINE_normal 80 de cilindri \xc3\xaen acela\xc8\x99i spa\xc8\x9biu \xc3\xaen care unitatea de 360 KB scrie 40, capetele unit\xc4\x83\xc8\x9bilor de_NEWLINE_1,2 MB au trebuit s\xc4\x83 fie realizate la dimensiuni mai mici. Aceste capete \xc3\xaenguste pot \xc3\xaent\xc3\xa2mpina_NEWLINE_probleme la suprascrierea pistelor \xc3\xaenregistrate de o unitate de 360 KB, care are un cap mai lat,_NEWLINE_deoarece capetele mai \xc3\xaenguste ale unit\xc4\x83\xc8\x9bii de 1,2 MB nu pot \xe2\x80\x9eacoperi\xe2\x80\x9c \xc3\xaentreaga suprafa\xc8\x9b\xc4\x83 a pistei_NEWLINE_scris\xc4\x83 de unitatea de 360 KB._NEWLINE_Unit\xc4\x83\xc8\x9bile de 1,2 MB \xc8\x99i 5 1/4 inch se \xc3\xaenv\xc3\xa2rt la 360 rpm, sau 6 rota\xc8\x9bii pe secund\xc4\x83, sau 166,67 ms_NEWLINE_pe rota\xc8\x9bie. Unit\xc4\x83\xc8\x9bile utilizeaz\xc4\x83 aceast\xc4\x83 tura\xc8\x9bie indiferent ce tip de disc este inserat \xe2\x80\x93 de densitate_NEWLINE_mic\xc4\x83 sau mare. Pentru a trimite \xc8\x99i recep\xc8\x9biona 15 sectoare (plus informa\xc8\x9biile suplimentare necesare)_NEWLINE_de \xc8\x99ase ori pe secund\xc4\x83, un controller trebuie s\xc4\x83 utilizeze o rat\xc4\x83 de transmisie a datelor de 500.000_NEWLINE_bps (500 KHz). Toate controlerele standard de mic\xc4\x83 \xc8\x99i mare densitate accept\xc4\x83 aceast\xc4\x83 rat\xc4\x83 de date_NEWLINE_\xc8\x99i, prin urmare, aceste unit\xc4\x83\xc8\x9bi._NEWLINE_Acest accept depinde \xc8\x99i de suportul corect oferit de BIOS controllerului \xc3\xaen acest mod de_NEWLINE_operare. C\xc3\xa2nd o dischet\xc4\x83 standard de 360 KB este citit\xc4\x83 \xc3\xaentr-o unitate de mare densitate, ea se_NEWLINE_\xc3\xaenv\xc3\xa2rte tot la 360 rpm; prin urmare, pentru func\xc8\x9bionarea sa corespunz\xc4\x83toare este necesar\xc4\x83 o rat\xc4\x83 de_NEWLINE_transfer de 300.000 bps (300 KHz). Toate controllerele standard model AT de mic\xc4\x83 \xc8\x99i mare_NEWLINE_densitate accept\xc4\x83 ratele de date de 250 KHz, 300 KHz \xc8\x99i 500 KHz. Rata de 300 KHz este folosit\xc4\x83_NEWLINE_\xc3\xaens\xc4\x83 numai pentru unit\xc4\x83\xc8\x9bile de 5 1/4 inch de mare densitate, care citesc sau scriu dischete de_NEWLINE_5 1/4 inch de densitate mic\xc4\x83.\n_START_SECTION_\nUnit\xc4\x83\xc8\x9bile de 360 KB \xc8\x99i 5 1/4 inch\n_START_PARAGRAPH_\nUnitatea de 5 1/4 inch dubl\xc4\x83 densitate accept\xc4\x83 dischete \xc3\xaen format standard cu capacitate de 360 KB. Termenul \xe2\x80\x9edubl\xc4\x83 densitate\xe2\x80\x9c a ap\xc4\x83rut o dat\xc4\x83 cu termenul \xe2\x80\x9esimpl\xc4\x83 densitate\xe2\x80\x9c, pentru a indica un tip de unitate care folosea codificarea prin modularea \xc3\xaen frecven\xc8\x9b\xc4\x83 (FM), pentru a stoca pe o dischet\xc4\x83 aproximativ 90 kB. Acest tip perimat de unitate nu a fost utilizat niciodat\xc4\x83 \xc3\xaen vreun sistem compatibil PC, dar a fost folosit \xc3\xaen unele sisteme mai vechi, cum ar fi modelul original de calculator portabil Osborne-1. C\xc3\xa2nd produc\xc4\x83torii au trecut la unit\xc4\x83\xc8\x9bi care foloseau codificarea prin modulare \xc3\xaen frecven\xc8\x9b\xc4\x83 modificat\xc4\x83 (MFM), ei au \xc3\xaenceput s\xc4\x83 foloseasc\xc4\x83 termenul \xe2\x80\x9edubl\xc4\x83 densitate\xe2\x80\x9c pentru a denumi metoda, ca \xc8\x99i cre\xc8\x99terea (aproape) dubl\xc4\x83 a capacit\xc4\x83\xc8\x9bii realizate._NEWLINE_Unit\xc4\x83\xc8\x9bile de 360 KB \xc8\x99i 5 1/4 inch se \xc3\xaenv\xc3\xa2rtesc cu 300 rpm, ceea ce \xc3\xaenseamn\xc4\x83 exact 5 rota\xc8\x9bii pe_NEWLINE_secund\xc4\x83 sau 200 ms pe rota\xc8\x9bie. Toate controlerele de dischet\xc4\x83 standard suport\xc4\x83 un factor de_NEWLINE_intercalare de 1:1, de aceea sectoarele unei anumite piste sunt numerotate (\xc8\x99i citite) consecutiv. Pentru citirea \xc8\x99i scrierea pe un disc la viteza maxim\xc4\x83, controlerul trimite datele cu rata de 250.000 bps.\n_START_SECTION_\nAnaliza construc\xc8\x9biei unei dischete\n_START_PARAGRAPH_\nDischetele de 5 1/4 inch \xc8\x99i 3 1/2 inch au fiecare propriet\xc4\x83\xc8\x9bi fizice \xc8\x99i constructive aparte. Discul_NEWLINE_flexibil (sau discheta) este introdus(\xc4\x83) \xc3\xaentr-o anvelop\xc4\x83 de plastic. Dischetele de 3 1/2 inch sunt_NEWLINE_protejate de o anvelop\xc4\x83 mai rigid\xc4\x83 dec\xc3\xa2t cele de 5 1/4 inch; totu\xc8\x99i, discurile din anvelop\xc4\x83 sunt_NEWLINE_practic identice, fire\xc8\x99te, cu excep\xc8\x9bia dimensiunii._NEWLINE_Atunci c\xc3\xa2nd privi\xc8\x9bi o dischet\xc4\x83 de 5 1/4 inch obi\xc8\x99nuit\xc4\x83, observa\xc8\x9bi c\xc3\xa2teva detalii (a se vedea figura_NEWLINE_11.7). Cel mai evident este orificiul mare \xc8\x99i rotund din centru. Atunci c\xc3\xa2nd \xc3\xaenchide\xc8\x9bi \xe2\x80\x9eu\xc8\x99a\xe2\x80\x9c unit\xc4\x83\xc8\x9bii_NEWLINE_de dischet\xc4\x83, o clem\xc4\x83 \xc3\xaen form\xc4\x83 de con apuc\xc4\x83 \xc8\x99i centreaz\xc4\x83 discul prin gaura din centru. Multe discuri_NEWLINE_sunt prev\xc4\x83zute cu inele de \xc3\xaent\xc4\x83rire a butucului \xe2\x80\x93 inele sub\xc8\x9biri, din plastic, ce ajut\xc4\x83 discul s\xc4\x83 reziste_NEWLINE_for\xc8\x9belor mecanice ale mecanismului de apucare. De obicei, discurileHDnu au asemenea \xc3\xaent\xc4\x83rituri,_NEWLINE_deoarece, din cauza dificult\xc4\x83\xc8\x9bii de a le plasa precis pe disc, ele pot cauza probleme de aliniere._NEWLINE_\xc3\x8en partea dreapt\xc4\x83, chiar sub centrul orificiului central, este un orificiu mai mic, numit orificiu de_NEWLINE_index (index hole). Dac\xc4\x83 roti\xc8\x9bi cu aten\xc8\x9bie discul \xc3\xaen anvelopa sa protectoare, pute\xc8\x9bi observa un orificiu_NEWLINE_chiar \xc3\xaen disc. Unitatea folose\xc8\x99te orificiul de index ca punct de pornire pentru toate sectoarele de pe_NEWLINE_disc \xe2\x80\x93 ca un fel de \xe2\x80\x9emeridian zero\xe2\x80\x9c pentru sectoarele de pe disc. O dischet\xc4\x83 cu un singur orificiu de_NEWLINE_index este o dischet\xc4\x83 cu sectoare soft; num\xc4\x83rul concret de sectoare de pe disc este stabilit de_NEWLINE_software (sistemul de operare). Unele echipamente mai vechi, precum procesoarele de text Wang,_NEWLINE_folosesc dischete cu sectoare hard, care au orificii de index pentru demarcarea sectoarelor individuale._NEWLINE_Nu utiliza\xc8\x9bi dischete cu sectoare hard \xc3\xaentr-un PC._NEWLINE_Sub orificiul central se afl\xc4\x83 o fant\xc4\x83 cam de forma unei piste de stadion alungite, prin care se_NEWLINE_poate vedea suprafa\xc8\x9ba discului. Prin acest orificiu de acces la suport, capetele unit\xc4\x83\xc8\x9bii de disc citesc \xc8\x99i_NEWLINE_scriu date pe suprafa\xc8\x9ba discului._NEWLINE_\xc3\x8en partea dreapt\xc4\x83, cam la un inch de marginea superioar\xc4\x83, este un decupaj dreptunghiular pe latura_NEWLINE_\xc3\xaenveli\xc8\x99ului dischetei. Dac\xc4\x83 acest decupaj pentru protec\xc8\x9bia la scriere este prezent, este permis\xc4\x83 scrierea_NEWLINE_pe dischet\xc4\x83. Dischetele f\xc4\x83r\xc4\x83 acest decupaj (sau cu decupajul acoperit cu band\xc4\x83) sunt protejate la_NEWLINE_scriere. Decupajul poate lipsi la unele dischete, \xc3\xaen special la cele cu programe preexistente._NEWLINE_Pe partea ventral\xc4\x83 a anvelopei dischetei, la baz\xc4\x83, fereastra capetelor este \xc3\xaencadrat\xc4\x83 de dou\xc4\x83 fante ovale_NEWLINE_foarte mici. Aceste fante elimin\xc4\x83 tensionarea discului \xc8\x99i contribuie la prevenirea alunec\xc4\x83rii acestuia._NEWLINE_Unitatea poate folosi \xc8\x99i ea aceste fante pentru a men\xc8\x9bine discul \xc3\xaen pozi\xc8\x9bia corespunz\xc4\x83toare \xc3\xaen unitate._NEWLINE_Deoarece dischetele de 3 1/2 inch folosesc o anvelop\xc4\x83 din plastic, mult mai rigid\xc4\x83, care \xc3\xaembun\xc4\x83t\xc4\x83\xc8\x9be\xc8\x99te_NEWLINE_stabilitatea suportului magnetic din interior, aceste dischete pot \xc3\xaenregistra la densit\xc4\x83\xc8\x9bi de_NEWLINE_piste \xc8\x99i de date mai mari dec\xc3\xa2t cele ale dischetelor de 5 1/4 inch (vezi figura 11.8). Orificiul de acces la_NEWLINE_suport este protejat de o \xc3\xaenchiz\xc4\x83toare de metal. Unitatea manevreaz\xc4\x83 \xc3\xaenchiz\xc4\x83toarea, l\xc4\x83s\xc3\xa2nd-o \xc3\xaenchis\xc4\x83_NEWLINE_c\xc3\xa2nd discheta nu se g\xc4\x83se\xc8\x99te \xc3\xaen unitate. Suportul de stocare este astfel complet izolat de mediul \xc3\xaenconjur\xc4\x83tor_NEWLINE_\xc8\x99i de degetele dumneavoastr\xc4\x83. \xc3\x8enchiz\xc4\x83toarea elimin\xc4\x83 necesitatea unui plic pentru dischet\xc4\x83._NEWLINE_Deoarece \xc3\xaenchiz\xc4\x83toarea nu este indispensabil\xc4\x83 func\xc8\x9bion\xc4\x83rii discului, o pute\xc8\x9bi \xc3\xaendep\xc4\x83rta din_NEWLINE_carcasa de plastic, dac\xc4\x83 se \xc3\xaendoaie sau se deterioreaz\xc4\x83. For\xc8\x9ba\xc8\x9bi carcasa dischetei; se va deta\xc8\x99a cu un_NEWLINE_zgomot sec. Trebuie s\xc4\x83 \xc3\xaendep\xc4\x83rta\xc8\x9bi \xc8\x99i resortul care o \xc8\x9bine \xc3\xaenchis\xc4\x83. \xc3\x8en plus, dup\xc4\x83 \xc3\xaendep\xc4\x83rtarea unei_NEWLINE_\xc3\xaenchiz\xc4\x83tori defecte, este recomandabil s\xc4\x83 copia\xc8\x9bi datele de pe discheta afectat\xc4\x83 pe una nou\xc4\x83._NEWLINE_\xc3\x8en locul unui orificiu de index \xc3\xaen disc, dischetele de 3 1/2 inch folosesc un butuc metalic central_NEWLINE_prev\xc4\x83zut cu un orificiu de aliniere. Unitatea \xe2\x80\x9eapuc\xc4\x83\xe2\x80\x9c butucul de metal, iar orificiul din butuc_NEWLINE_permite unit\xc4\x83\xc8\x9bii s\xc4\x83 pozi\xc8\x9bioneze corespunz\xc4\x83tor discul._NEWLINE_\xc3\x8en partea inferioar\xc4\x83-st\xc3\xa2nga a dischetei este un orificiu cu un cursor de plastic \xe2\x80\x93 orificiul de_NEWLINE_protec\xc8\x9bie/activare a scrierii. C\xc3\xa2nd cursorul este pozi\xc8\x9bionat astfel \xc3\xaenc\xc3\xa2t orificiul este vizibil,_NEWLINE_discheta este protejat\xc4\x83 la scriere \xe2\x80\x93 unitatea este \xc3\xaempiedicat\xc4\x83 s\xc4\x83 scrie pe disc. C\xc3\xa2nd cursorul este_NEWLINE_pozi\xc8\x9bionat pentru a acoperi orificiul, scrierea este permis\xc4\x83 \xc8\x99i pute\xc8\x9bi salva date pe dischet\xc4\x83._NEWLINE_Pentru o protejare mai persistent\xc4\x83 la scriere, unele programe comerciale sunt furnizate pe_NEWLINE_dischete care nu au cursor, ca s\xc4\x83 nu pute\xc8\x9bi activa cu u\xc8\x99urin\xc8\x9b\xc4\x83 scrierea pe disc. Aceast\xc4\x83 situa\xc8\x9bie_NEWLINE_este exact opus\xc4\x83 fa\xc8\x9b\xc4\x83 de unitatea de 5 1/4 inch, unde acoperirea \xc3\xaenseamn\xc4\x83 protec\xc8\x9bie la scriere, nu_NEWLINE_permisiunea de a scrie._NEWLINE_Pe cealalt\xc4\x83 latur\xc4\x83 (dreapta) a dischetei fa\xc8\x9b\xc4\x83 de orificiul de protec\xc8\x9bie la scriere, se g\xc4\x83se\xc8\x99te de obicei_NEWLINE_alt orificiu, numit orificiu selector al densit\xc4\x83\xc8\x9bii suportului. Dac\xc4\x83 acest orificiu este prezent, discheta_NEWLINE_este construit\xc4\x83 cu un suport magnetic special, adic\xc4\x83 este o dischet\xc4\x83 HD sau ED. Dac\xc4\x83 orificiul_NEWLINE_senzorului de suport este localizat exact \xc3\xaen dreptul celui de protec\xc8\x9bie la scriere, el indic\xc4\x83 o dischet\xc4\x83_NEWLINE_HD de 1,44 MB. Dac\xc4\x83 orificiul senzorului de mediu este localizat \xc3\xaenspre partea superioar\xc4\x83 a_NEWLINE_dischetei (\xc3\xaenchiz\xc4\x83toarea de metal este \xc3\xaen partea superioar\xc4\x83 a dischetei), indic\xc4\x83 un disc ED. Dac\xc4\x83 nu_NEWLINE_este prezent nici un orificiu pe latura din dreapta, \xc3\xaenseamn\xc4\x83 c\xc4\x83 discheta este de densitate mic\xc4\x83. Cea_NEWLINE_mai mare parte a unit\xc4\x83\xc8\x9bilor de 3 1/2 inch au un senzor de suport care controleaz\xc4\x83 capacitatea de_NEWLINE_\xc3\xaenregistrare pe baza prezen\xc8\x9bei sau absen\xc8\x9bei acestor orificii._NEWLINE_At\xc3\xa2t \xc3\xaen dischetele de 3 1/2 inch, c\xc3\xa2t \xc8\x99i \xc3\xaen cele de 5 1/4 inch, suportul magnetic propriu-zis este_NEWLINE_construit din acelea\xc8\x99i materiale de baz\xc4\x83. Ele folosesc un substrat de plastic (de obicei mylar)_NEWLINE_acoperit cu un compus magnetic. Dischetele de densitate mare folosesc un compus cu fier \xc8\x99i cobalt,_NEWLINE_iar dischetele de densitate foarte mare folosesc drept suport un compus din fier \xc8\x99i bariu. Anvelopa_NEWLINE_rigid\xc4\x83 a dischetelor de 3 1/2 inch \xc3\xaei face pe unii s\xc4\x83 cread\xc4\x83 \xc3\xaen mod fals c\xc4\x83 aceste dischete sunt un fel de_NEWLINE_\xe2\x80\x9ehard-discuri\xe2\x80\x9c, \xc8\x99i nu ni\xc8\x99te discuri flexibile propriu-zise. \xe2\x80\x9eRondeaua\xe2\x80\x9c discului din carcasa de 3 1/2_NEWLINE_inch este la fel de flexibil\xc4\x83 ca \xc8\x99i versiunea de 5 1/4 inch.\n_START_SECTION_\nTipuri \xc8\x99i specifica\xc8\x9bii ale suporturilor magnetice ale discurilor flexibile\n_START_PARAGRAPH_\nAceast\xc4\x83 sec\xc8\x9biune examineaz\xc4\x83 tipurile de dischete disponibile de-a lungul anilor pentru calculatoarele_NEWLINE_personale. Un interes special \xc3\xael prezint\xc4\x83 specifica\xc8\x9biile tehnice care deosebesc tipurile de_NEWLINE_dischete, dup\xc4\x83 cum le prezint\xc4\x83 tabelul 11.6. Sec\xc8\x9biunile urm\xc4\x83toare definesc toate specifica\xc8\x9biile_NEWLINE_folosite pentru descrierea unei dischete obi\xc8\x99nuite._NEWLINE_Tabelul 11.6 Specifica\xc8\x9biile suporturilor de stocare ale dischetelor_NEWLINE_5 1/4 inch 3 1/2 inch_NEWLINE_Parametrii_NEWLINE_suportului_NEWLINE_Densitate_NEWLINE_dubl\xc4\x83_NEWLINE_(DD)_NEWLINE_Densitate_NEWLINE_cvadrupl\xc4\x83 (QD)_NEWLINE_Densitate_NEWLINE_mare (HD)_NEWLINE_Densitate_NEWLINE_dubl\xc4\x83_NEWLINE_(DD)_NEWLINE_Densitate_NEWLINE_mare_NEWLINE_(HD)_NEWLINE_Densitate_NEWLINE_foarte_NEWLINE_mare (ED)_NEWLINE_Piste pe inch 48 96 96 135 135 135_NEWLINE_Bi\xc8\x9bi pe inch 5.876 5.876 9.646 8.717 17.434 34.868_NEWLINE_Formula_NEWLINE_suportului_NEWLINE_Ferit\xc4\x83 Ferit\xc4\x83 Cobalt Cobalt Cobalt Bariu_NEWLINE_Coercitivitate_NEWLINE_(oerstezi)_NEWLINE_300 300 600 600 720 750_NEWLINE_Grosime_NEWLINE_(microinch)_NEWLINE_100 100 50 70 40 100_NEWLINE_Polaritatea_NEWLINE_\xc3\xaenregistr\xc4\x83rii_NEWLINE_Oriz. Oriz. Oriz. Oriz. Oriz. Vert.\n_START_SECTION_\nDensitatea\n_START_PARAGRAPH_\n\xc3\x8en termenii cei mai simpli, densitatea este o m\xc4\x83sur\xc4\x83 a cantit\xc4\x83\xc8\x9bii de informa\xc8\x9bie care poate fi_NEWLINE_concentrat\xc4\x83 cu fiabilitate \xc3\xaentr-o anumit\xc4\x83 zon\xc4\x83 a suprafe\xc8\x9bei de \xc3\xaenregistrare. Cuv\xc3\xa2ntul cheie, aici, este_NEWLINE_fiabilitatea._NEWLINE_Dischetele au dou\xc4\x83 tipuri de densit\xc4\x83\xc8\x9bi: densitate longitudinal\xc4\x83 \xc8\x99i densitate liniar\xc4\x83. Densitatea_NEWLINE_longitudinal\xc4\x83 este indicat\xc4\x83 de num\xc4\x83rul de piste care pot fi \xc3\xaenregistrate pe dischet\xc4\x83 \xc8\x99i este exprimat\xc4\x83 adesea ca num\xc4\x83r de piste pe inch (TPI). Densitatea liniar\xc4\x83 este capacitatea unei anumite piste de a stoca date \xc8\x99i este exprimat\xc4\x83 adesea ca num\xc4\x83r de bi\xc8\x9bi pe inch (BPI). Din nefericire, aceste tipuri de densit\xc4\x83\xc8\x9bi sunt adesea confundate atunci c\xc3\xa2nd sunt comparate diferite discuri \xc8\x99i unit\xc4\x83\xc8\x9bi.\n_START_SECTION_\nCoercitivitatea \xc8\x99i grosimea suportului\n_START_PARAGRAPH_\nSpecifica\xc8\x9bia de coercitivitate a unui disc se refer\xc4\x83 la puterea c\xc3\xa2mpului magnetic necesar pentru a_NEWLINE_realiza o \xc3\xaenregistrare corespunz\xc4\x83toare. Coercitivitatea, m\xc4\x83surat\xc4\x83 \xc3\xaen oerstezi, este o valoare care_NEWLINE_indic\xc4\x83 puterea c\xc3\xa2mpului magnetic. Un disc cu o valoare mai mare a coercitivit\xc4\x83\xc8\x9bii necesit\xc4\x83 un c\xc3\xa2mp_NEWLINE_magnetic mai puternic pentru a realiza \xc3\xaenregistr\xc4\x83ri pe acest disc. Pentru o valoare mai mic\xc4\x83, discul poate fi inscrip\xc8\x9bionat cu un c\xc3\xa2mp magnetic mai slab. Cu alte cuvinte, cu c\xc3\xa2t este mai mic\xc4\x83 valoarea coercitivit\xc4\x83\xc8\x9bii, cu at\xc3\xa2t discul este mai sensibil._NEWLINE_Suporturile HD necesit\xc4\x83 valori mai mari ale coercitivit\xc4\x83\xc8\x9bii pentru ca domeniile magnetice_NEWLINE_adiacente s\xc4\x83 nu interfereze \xc3\xaentre ele. Din acest motiv, suportulHDeste de fapt mai pu\xc8\x9bin sensibil \xc8\x99i necesit\xc4\x83 un semnal de \xc3\xaenregistrare mai puternic._NEWLINE_Un alt factor este grosimea discului. Cu c\xc3\xa2t discul este mai sub\xc8\x9bire, cu at\xc3\xa2t o regiune a discului_NEWLINE_influen\xc8\x9beaz\xc4\x83 mai pu\xc8\x9bin o alt\xc4\x83 regiune vecin\xc4\x83. Prin urmare, discurile mai sub\xc8\x9biri pot accepta mai_NEWLINE_mul\xc8\x9bi bi\xc8\x9bi pe inch, f\xc4\x83r\xc4\x83 deteriorarea calit\xc4\x83\xc8\x9bii \xc3\xaenregistr\xc4\x83rii.\n_START_SECTION_\nAparatele cu raze X \xc8\x99i detectoarele de metale din aeroporturi\n_START_PARAGRAPH_\nRazele X sunt doar o form\xc4\x83 de lumin\xc4\x83, iar discurile \xc8\x99i calculatoarele nu sunt nici pe departe_NEWLINE_afectate de razele X la intensit\xc4\x83\xc8\x9bile \xc3\xaent\xc3\xa2lnite \xc3\xaen aceste aparate._NEWLINE_Cel care poate deteriora suporturile magnetice este detectorul de metale. Detectoarele de metal_NEWLINE_func\xc8\x9bioneaz\xc4\x83 urm\xc4\x83rind deform\xc4\x83rile \xc3\xaentr-un c\xc3\xa2mp magnetic slab. Un obiect de metal introdus \xc3\xaen_NEWLINE_zona c\xc3\xa2mpului face s\xc4\x83 se schimbe forma c\xc3\xa2mpului, fenomen pe care detectorul \xc3\xael percepe. Acest_NEWLINE_princhpiu, datorit\xc4\x83 c\xc4\x83ruia detectoarele sunt sensibile la obiecte de metal, poate fi periculos pentru dischetele dumneavoastr\xc4\x83; aparatul cu raze X, \xc3\xaen schimb, este cea mai sigur\xc4\x83 zon\xc4\x83 de trecere pentru calculatorul sau dischetele dumneavoastr\xc4\x83._NEWLINE_Aparatul cu raze X nu este periculos pentru suportul magnetic, deoarece nu face dec\xc3\xa2t s\xc4\x83 expun\xc4\x83_NEWLINE_suportul unei radia\xc8\x9bii magnetice la o anumit\xc4\x83 frecven\xc8\x9b\xc4\x83 (foarte \xc3\xaenalt\xc4\x83). Lumina albastr\xc4\x83 este un_NEWLINE_exemplu de radia\xc8\x9bie electromagnetic\xc4\x83, de o frecven\xc8\x9b\xc4\x83 diferit\xc4\x83. Singura diferen\xc8\x9b\xc4\x83 dintre razele X \xc8\x99i lumina albastr\xc4\x83 este frecven\xc8\x9ba sau lungimea de und\xc4\x83 a emisiei._NEWLINE_Unele persoane \xc3\xae\xc8\x99i fac griji \xc3\xaen leg\xc4\x83tur\xc4\x83 cu efectul radia\xc8\x9biei X asupra cipurilor EPROM (Erasable_NEWLINE_Programmable Read-Only Memory) din sistemele proprii. Aceast\xc4\x83 \xc3\xaengrijorare poate fi considerat\xc4\x83_NEWLINE_mai justificat\xc4\x83 dec\xc3\xa2t cea legat\xc4\x83 de deteriorarea discurilor, pentru c\xc4\x83 EPROM-urile sunt \xc8\x99terse de_NEWLINE_anumite forme de radia\xc8\x9bie electromagnetic\xc4\x83. Totu\xc8\x99i, \xc3\xaen realitate, nu trebuie s\xc4\x83 v\xc4\x83 \xc3\xaengrijora\xc8\x9bi nici \xc3\xaen leg\xc4\x83tur\xc4\x83 cu acest efect. Memoriile EPROM sunt \xc8\x99terse prin expunerea direct\xc4\x83 la lumin\xc4\x83 ultraviolet\xc4\x83 foarte intens\xc4\x83. Mai exact, pentru a fi \xc8\x99ters, un cip EPROM trebuie expus la o surs\xc4\x83 de lumin\xc4\x83 UV de 12.000 uw/cm2, cu o lungime de und\xc4\x83 de 2.537 angstromi, \xc3\xaentre 15 \xc8\x99i 20 de minute \xc8\x99i la o distan\xc8\x9b\xc4\x83 de 1 inch. Cre\xc8\x99terea puterii sursei de lumin\xc4\x83 sau sc\xc4\x83derea distan\xc8\x9bei fa\xc8\x9b\xc4\x83 de surs\xc4\x83 pot scurta timpul de \xc8\x99tergere la c\xc3\xa2teva minute._NEWLINE_Aparatul cu raze X de la aeroport difer\xc4\x83 ca lungime de und\xc4\x83 cu un factor de 10.000, iar_NEWLINE_intensitatea, durata \xc8\x99i distan\xc8\x9ba de la sursa emi\xc8\x9b\xc4\x83toare nu sunt nici pe departe cele necesare pentru \xc8\x99tergerea memoriei EPROM. Mul\xc8\x9bi produc\xc4\x83tori de pl\xc4\x83ci electronice chiar folosesc inspec\xc8\x9bia cu raze X a pl\xc4\x83cilor de circuite (av\xc3\xa2nd instalate componente \xc3\xaentre care \xc8\x99i cipuri EPROM) pentru a testa controlul calit\xc4\x83\xc8\x9bii \xc3\xaen timpul fabrica\xc8\x9biei._NEWLINE_Acum c\xc3\xa2\xc8\x9biva ani, a fost publicat un studiu de c\xc4\x83tre doi oameni de \xc8\x99tiin\xc8\x9b\xc4\x83, dintre care unul proiecteaz\xc4\x83 tuburi cu raze X pentru un produc\xc4\x83tor important. Studiul lor se intituleaz\xc4\x83 \xe2\x80\x9eAparatele cu raze X de pe aeroport \xc8\x99i discurile flexibile: nici un motiv de \xc3\xaengrijorare\xe2\x80\x9c \xc8\x99i a fost publicat \xc3\xaen 1993 \xc3\xaen revista Computer Methods and Programs in Biomedicine. Conform materialului:_NEWLINE_A fost efectuat un studiu controlat pentru a testa posibilele efecte ale razelor X asupra integrit\xc4\x83\xc8\x9bii datelor stocate pe dischete de capacit\xc4\x83\xc8\x9bi obi\xc8\x99nuite. Dischetele au fost expuse la doze de raze X de p\xc3\xa2n\xc4\x83 la 7 ori nivelul la care ne putem a\xc8\x99tepta \xc3\xaen cursul unei examin\xc4\x83ri a bagajelor pe aeroport. Lizibilitatea a aproape 14 megaocte\xc8\x9bi de date nu a fost afectat\xc4\x83 de iradierea X, indic\xc3\xa2nd faptul c\xc4\x83 dischetele nu necesit\xc4\x83 o manipulare deosebit\xc4\x83 \xc3\xaen cursul unei inspec\xc8\x9bii cu raze X a bagajelor. De fapt, aceste dischete au fost testate din nou, dup\xc4\x83 doi ani de stocare, \xc8\x99i nu s-a g\xc4\x83sit nici o degradare m\xc4\x83surabil\xc4\x83 din momentul expunerii.\n_START_SECTION_\nInstalarea unit\xc4\x83\xc8\x9bii\n_START_PARAGRAPH_\n\xc3\x8en majoritatea cazurilor, instalarea unei unit\xc4\x83\xc8\x9bi de dischet\xc4\x83 const\xc4\x83 \xc3\xaen montarea unit\xc4\x83\xc8\x9bii pe \xc8\x99asiul calculatorului \xc8\x99i apoi conectarea cablurilor de alimentare \xc8\x99i de semnal la unitate. Pentru a monta unitatea pe \xc8\x99asiu sunt necesare \xc3\xaen mod normal anumite tipuri de col\xc8\x9bare \xc8\x99i \xc8\x99uruburi, incluse \xc3\xaen mod normal \xc3\xaempreun\xc4\x83 cu \xc8\x99asiul sau carcasa. Exist\xc4\x83 companii specializate \xc3\xaen carcase, cabluri, col\xc8\x9bare, \xc8\x99uruburi \xc8\x99i alte articole utile \xc3\xaen asamblarea sistemelor \xc8\x99i instalarea unit\xc4\x83\xc8\x9bilor._NEWLINE_Deoarece unit\xc4\x83\xc8\x9bile de dischet\xc4\x83 se instaleaz\xc4\x83 de obicei \xc3\xaen compartimente de aceea\xc8\x99i \xc3\xaen\xc4\x83l\xc8\x9bime_NEWLINE_(redus\xc4\x83) ca \xc8\x99i pentru unit\xc4\x83\xc8\x9bile de discuri dure, montarea fizic\xc4\x83 a unit\xc4\x83\xc8\x9bii este aceea\xc8\x99i pentru ambele tipuri de unit\xc4\x83\xc8\x9bi.'